Walter J. Ong - Wikipedia, entziklopedia askea.\nWalter Jackson Ong, (1912ko azaroaren 30a - 2003ko abuztuaren 12a) estatubatuar hezitzailea, akademikoa, abadea, Ingeles filologiako maisua, historiatzaile kulturala, linguista eta filosofoa izan zen. Ezaguna zen bere Pizkundeko literatur eta historia intelektualaren ekarpen fenomenologiko eta pertsonalagatik. Ekarpenak hauexek izan ziren: zentzuaren eboluzioarena, Gerard Manley Hopkins-en pentsamenduarena, katolizismo garaikide amerikarrarena, eta, orokorrean, kultura garaikidearena.\nKansas City, 1912ko azaroaren 30a\nSaint Louis, 2003ko abuztuaren 12a (90 urte)\nPerry Miller (en)\nantropologoa, historialaria, idazlea, unibertsitateko irakaslea, apaiz katolikoa, literatura-kritikaria, kazetaria eta filosofoa\n3.1 Klaseak edota konferentziak\n4 Artikulu erlazionatuak\nWalter Jackson Ong, Missouriko Kansas Hirian jaio zen. Aita protestantea eta ama katolikoa zituen; katoliko hezi zuten. 1933. urtean Rockhurst unibertsitatean lizentziatu zen, non latinean espezializatu zen. 1935. urtean Jesusen Lagundian sartu zen eta gero imprentan eta publikazioan lan egin zuen. 1946. urtean abade bilakatu zen. Ongek ingleseko masterra lortu zuen Saint Louis Unibertsitatean. Gerard Manley Hopkins-en poesiako erritmo libreari buruzko tesia Marshall McLuhan Kanadar gazteak gainbegiratu zuen, zeina , momentu horretan, Thomas Nashe eta aditz-arte tesian lan egiten ari zen Cambridge Unibertsitatean. Ong Filosofian eta Teologian (Saint Louis Unibertsitatean) lizentziatu zen. 1955. urtean, Harvard Unibertsitatean Ingeleseko doktoretza lortu ostean, Ong Saint Louis Unibertsitatera bueltatu zen, non irakasle izango zen 30 urtetan zehar. 1963an Frantziako gobernuak Ong ohoratu zuen Petrus Ramus (1515-1572) frantziar logikari eta hezitzailearen lanagatik. 1971. urtean Ong Zientzietako eta Arteetako akademia amerikarraren kide aukeratu zuten. 1974. urteko maiatza eta apirilean, Lincoln-en hizlaria izan zen, Kamerunen, Zairen era Senegalen (frantsesez) eta Nigerian (inglesez) idatziak aurkeztuz. 1978. urtean Ong Modern Language Association of America-ko presidente aukeratu zuten.\nOng-en lanik garrantzitsuena “Ramus, Method, and the Decay of Dialogue: From the Art of Discourse to the Art of Reason” da, zeina ez den gaur egungo idatzizkoaren kulturan soilik garrantzitsua, gaur egunean ikasketa kultural bezala ezagutzen direnetan ere berebiziko garrantzia dauka. Ong-ek Louis Lavelle-n La parole et l'ecriture-n (Paris, 1942) aurkitu zituen ikusizko eta ahozkoaren arteko aurkakotasunak aztertu zituen. Gainera, Ong-en Erdi Aroan dialektika eta logikaren pentsamenduaren espatializazioari eta zenbatekotasunari buruz argitzen diren datuek inprimatuaren kulturan "adimenaren egoera berri bat" azaleratzea ahalbidetu zuten.\nRamus and Talon Inventory liburuki lagungarria liburuaren historia gisa ezagututako alorrean eginiko ekarpen xume bat da, bertan Ong-ek Britainiar irletako eta Europa kontinentaleko ehundik gorako liburutegitan aurkitutako 750 liburuki (gehienak latinez) laburki deskribatzen baititu.\nOng-en hurrengo lanik garrantzitsuena The Presence of the Word: Some Prolegomena for Cultural and Religious History da, gaur egun komunikabideen ekologia bezala eta ikasketa kultural bezala ezagututakoetan lan aitzindaria izan zen. Berak azaltzen duenez “liluragarria da baina ez da murriztapena, ikuskatzaile eta komentaristek argitu duten bezala, [nire] lanaren arabera ahozkotasun primariotik, idatzizkotik eta argitaratutik iraganda, kultura elektroniko batera doan eboluzioak, zeinek bigarren mailako ahozkotasuna sortzen duen, ez du kultura eta gizakien pentsamenduan guztia eragiten. Are gehiago, nire tesia loturagarria da, aurrerapen garrantzitsuek kulturan eta zentsuan, askotan pentsagabeko barrukotasun batean, ahozkotasun primario batetik gaur egungo egoerara hitzak izan duen eboluzioari lotuta dago. Hala ere lotura hauek ugariak eta korapilotsuak dira, zergatia eta ondorioa bereiztea zaila delarik." (Interfaces of the Word 9-10).\nOng-ek tesi hau The Presence of the Word eta Interfaces of the Word lanetan garatzeaz gain Rhetoric, Romance, and Technology, Orality and Literacy eta beste zenbait artilutan ere garatzen du.\nBere lanik ezagunenak, Orality and Literacy: The Technologizing of the Word, ahozko kultura batetik idatzizko kulturara izandako bidea azaltzen du, zeinek idatzizko hitzen teknologiak komunikazioa ahalbidetuko duen. Idatzia, sakonki aztertu behar den teknologia gisa azaltzen da, eta gizakiaren pentsamendua soinuaren mundu sinpletik ikusmenaren mundura bilakatzen duen lehenengo elementutzat ere hartzen du. Aldaketa honek estrukturalismoa, dekonstrukzioa diskurtsoan egoera eta irakurle-erantzunari buruzko teoria, emakume edota gizonei irakurtzen eta idazten irakastea, gizarte azterketak, azterketa biblikoak, filosofia eta orokorrean historia kulturala baldintzatu zituen.\nOng-en "The Writer's Audience Is Always a Fiction" artikulua lan ugaritan da aipatua (ikus bedi Ong Reader 405-27), eta bere "Literacy and Orality in Our Times" hainbat aldiz izan da birrargitaratua (ikus bedi An Ong Reader 465-78).\nOng-ek erlijioa ere beste zenbait artikulu eta lanetan jorratzen du Frontiers in American Catholicism (1957) eta American Catholic Crossroads (1959) lanetatik, The Presence of the Word: Some Prolegomena for Cultural and Religious History (1967), Hopkins, the Self, and God (1986), Faith and Contexts (4 vols. 1992-1999) lanetara. Berak lekuan lekuko erlijio ohituretan eta Platonengan pentsamenduaren molde ziklikoa eta berak pentsamendu ebolutibo moduan jorratzen duen ohitura judu-kristauan pentsamenduren molde lineala alderatu nahi ditu.\nKlaseak edota konferentziakAldatu\n1985 Wolfson College Lectures at Oxford University, Opening Lecture, "Writing Is a Technology That Transforms Thought." In The Written Word: Literacy in Transition, ed. Gerd Baumann (Oxford: Clarendon Press, 1986).\nOrality and Literacy: The Technologizing of the Word (London and New York: Routledge, 1982) 12 hizkuntzatara itzulia.\nRhetoric, Romance, and Technology (Ithaca and London: Cornell UP, 1971) was a Scholar's Library selection for the Modern Language Association Book Club.\nInterfaces of the Word (Ithaca and London: Cornell UP, 1977).\nIngleseko Wikipediako artikulua (Walter. J Ong)\nBigarren mailako ahozkotasuna\nAzken aldaketa 3 urtarrila 2019(e)an, 13:59(e)tan\nOrriaren azken aldaketa: 3 urtarrila 2019, 13:59.


Ibilgailu bat erosteko multiopzioa | Consumer\nIbilgailu bat erosteko multiopzioa\nAutomobil-markek bi edo hiru urtean hileko kuota bat ordaintzeko aukera ematen dute, eta gero autoa beste batez aldatu, erosi edo, besterik gabe, kosturik gabe itzultzen den erabakitzeko aukera.\nIrudia: Justin Henry\nMultiopzioa bide erdian dagoen formula bat da, autoen fabrikatzaileek unitate gehiago saltzeko beharraren eta erabiltzaileak eredua maizago aldatzeko duen interesaren artean. Ezaugarri nagusia da ibilgailu berri bat eskaintzen duela hasierako sarreraren edo irekiera-komisioaren truke, hileko kuota bat, bi edo hiru urtez ordaintzen dena eta automobila erosiz gero ordaintzen dena baino txikiagoa izaten dena, eta azken kuota bat, autoaren jabetza ematen duena. “Hileko kuotan, itundutakoaren arabera, finantziazioa, asegurua, mantentze-lanak… sartzen dira. Azken batean, bezeroak ibilgailu bat erabiltzeko aukera du, dena estalita, erregaia izan ezik”, azaldu du Faconauto-ko idazkari nagusi Blas Vivesek.\nNahiago izanez gero, hileko kuotak ordaindu beharrean, kopuru bakarra ordain daiteke autoa erosten denean.Nahiago izanez gero, hileko kuotak ordaindu beharrean, kopuru bakarra ordain daiteke autoa erosten den unean. “nahiz eta abantaila, hain zuzen, kuota erosoetan ordaindu ahal izatea izan”, dio Vivesek. Eredua aukeratu ondoren, emakidadunak hileko kuotak eta azken kuota finkatzen ditu, Etorkizuneko Balio Bermatu (BBAI) deritzona, hau da, kuotak ordaindu eta bi edo hiru urtera ibilgailuak izango duen balioa. Balio hori kalkulatzeko, erabiltzaileak egin nahi duen kilometro kopurua hartzen da kontuan. Hitzartutako epea amaituta, bezeroak hiru aukera ditu:\nItzulketa. Gastu gehigarririk gabe, hitzartutako epea amaitzen denean, autoa emakidadunari itzultzen zaio eta kuotak ordaintzeari uzten zaio. Horrela, erabilitako denbora baino ez zaio ordainduko ibilgailuari.\nAldaketa. Erabiltzaileak erabaki du modeloz aldatu nahi duela bere egoera aldatu egin delako eta auto zabalagoa edo ahalmen txikiagokoa behar duelako edo, besterik gabe, beste ibilgailu bat probatu nahi duelako. Markarekin adostutako baldintzen arabera, diru-konpentsazioren bat jaso dezakezu berriro multiopiazioari atxikitzeagatik; beraz, hurrengo autoa merkeagoa izango da. Kasu horretan, komeni da gama zabala duen marka bat hautatzea, une bakoitzeko beharretara hobekien egokitzen den modeloa hautatzeko.\nErosketa. Bezeroak ez badu ibilgailua bota nahi ondo dabilela eta modeloarekin pozik dagoela badakielako, multiopizio-kontratuaren amaieran eros dezake. Une horretan, ibilgailuaren gainerako kostua ordaintzen du, ordainketa bakar batean edo beste finantzaketa-eragiketa batekin.\nAukeratzen den formula edozein dela ere, kontratuaren amaieran BBAIa eta ibilgailuaren egoera berrikusten dira. Aurreikusitakoak baino kilometro gutxiago egin badu, balio hori handitu egiten da, eta gehiago egin badu, gutxitu. Gainera, automobilaren peritazioa eta balorazioa egiten dira, bai kanpoko egoeran, bai barruko egoeran. Eragiketa horiek bukatutakoan, kontratua behin betiko itxiko da eta, ibilgailuaren balioa finkatutakoa baino handiagoa dela egiaztatzen bada, diferentzia ordainduko zaio erabiltzaileari. Bestela, erabiltzaileak ordaindu behar dio diferentzia hori kontzesiodunari, kontratuan BBAIa finkoa dela hitzartu ez bada eta ibilgailuak izan dezakeen balio-galerarik ez badu. Marka bakoitzak bere baldintzak ditu.\nMultiopiazioak badu kontuan hartu beharreko beste ezaugarri bat: 'domeinu-erreserba' deritzona. Termino hori ibilgailuaren titularrari dagokio, kontzesioduna edo marka izan ohi baita, bezeroa izatea hitzartzen ez bada. Halaber, gerta daiteke autoa erabiltzailearen izenean egotea eta domeinu-erreserba saltzailearen alde sinatzea. Horrek esan nahi du, erabiltzaileak kuotak ordaintzeari uzten badio, autoa galdu eta saltzaileak jasoko duela, ordaindutako kopuruak edozein direla ere. Hau da, jabari-erreserba saltzaileak ibilgailuaren gainean duen eskubide bat da, eta, beraz, ibilgailua ezin da saldu, ez eta bezeroarena ere, mailegua osorik ordaindu arte. Mailegua ordaindu ondoren, domeinu-erreserba bertan behera uzten da, eta erabiltzaileak autoa eros dezake, hala nahi badu, eta titular bakarra izatera pasa daiteke.\nKontratua aldez aurretik kitatzeari dagokionez, une horretan ordaintzeke dagoen kapital guztia edo zati bat likidatzen bada eta aldez aurretik kitatzeagatik komisio bat ordaintzen bada egin daiteke. Ordaintzeko dagoen kapitalaren zati bat bakarrik likidatzen bada, zenbateko horrek ordaindu gabe dauden hileko kuotak murrizteko balio du, baina kontratua amaitu arte ez da BBAIMa berrikusten.\nIbilgailuek erantzukizun zibileko nahitaezko asegurua dute, baina estaldurak handitu nahi badira, komeni da arrisku orotako aseguru bat kontratatzea, non kontratuaren klausulak eta, are garrantzitsuagoa dena, aseguruak estaltzen ez dituen kasuak ezarriko baitira. Hori da erabiltzaileak izan ditzakeen matxurak edo ordainketak aldez aurretik ezagutzeko modurik onena. Ohikoena da bezeroak ordaintzea asegurua, baina, domeinu-erreserbaren arabera, saltzailea onuraduna izatea. Beraz, istripua, erabateko hondamena edo lapurreta gertatuz gero, marka izango litzateke kalte-ordaina jasoko lukeena. Aseguru honek kuoten ordainketa ere estaltzen ahal du, laneko baja edo heriotza kasuetan; beraz, kontratatzea komeni da.\nautomobil erabiltzaile ibilgailu kontratu kuotak


Bai Euskarari Komunitatea gero eta handiagoa da; guztira, 1359 enpresa, saltoki eta era guztietako entitateak dira, Bai Euskarari Elkartearen laguntzarekin, euskaraz lan eta bizitzeko urratsak ematen ari direnak. Abenduan sartu berri garela, euskaraldia eta euskararen eguna atzean utzita, udazkenean gehituriko azken ziurtagiridunei ongi etorria eman nahi diegu.\nBatzuk euskara gaitasun txikiagorekin, "Euskararen bidean" mailarekin, eta beste batzuk, altuagoarekin, "Zerbitzua eta lana euskaraz" ziurtagiriarekin, guztiek argi dute euskarak euren negozioetan eskainiko dizkien balio eta abantailak. Bai Euskarari Elkartearen laguntzarekin, helburuak jarri eta pixkanaka joango gara aurrerapausoak ematen, emaitzak ikusi arte.\nHonakoak dira Bai Euskarari Elkarteko Komunitatera gehitu ziren azken ziurtagiridunak:\nFalerina Taberna (Gasteiz)\nFit Güne (Gasteiz-Zarautz)\nOn Egin (Gasteiz)\nAiaraldea Ekintzen Faktoria (Laudio)\nAldapa taberna (Gasteiz)\nSartu Álava (Gasteiz)\nArtis Kreativa (Gasteiz)\nABEL Kooperatiba (Aramaio)\nJaboneria de la Almendra (Gasteiz)\nSormen Komunikazioa (Bilbo)


Urtubiko parke berriko baratzeak ekainerako prest egongo dira | Otamotz\nUrtubiko parke berriko baratzeak ekainerako prest egongo dira\nZumarragako Udalak Baratze Parke Sarea egitasmoarekin bat egitea ahalbidetuko duten hitzarmenak sinatzea onartu zuen asteazkeneko osoko bilkuran. Alderdi guztiak ados agertu ziren. Hitzarmenak datorren ostegunean sinatuko dituzte, Zelai Arizti kultur etxean.\nHerritarrentzat 43 baratze egokituko dituzte, Urtubin egiten ari diren 17.000 metro koadroko parke berrian. Aurki emango dute ezagutzera baratze bat nahi dutenek noiz eta non eman behar duten izena. Baratzeak ekainerako prest egongo dira.\nBaratze Parke Sareko 21. parkea izango da. Parke hauetan baratze ekologikoak prestatzen dituzte herritarrentzat. Goierrin hiru baratze parke daude dagoeneko:?Beasainen, Ordizian eta Zegaman.\nParke hauek hainbat helburu dituzte: bertako produktu ekologikoen kontsumoa bultzatzea, aisialdi aktiboa suspertzea, naturarekiko errespetua bultzatzea, gizarteko talde ezberdinen eta belaunaldi ezberdinetako herritarren arteko hartu-emana sustatzea, euskarari eta euskal kulturari arnasgune bat ematea, hizkuntz aniztasunaren onurak ezagutzera ematea, gozatzea, ikastea eta auzolanean aritzea.\nKutxa Ekoguneak baratzean lan egiteko beharrezkoak diren erreminta guztiak erabiltzaileen esku ipiniko ditu. Gainera, oinarrizko baratzezaintza ikastaroa antolatuko du. Urtubiko baratze parkeko erabiltzaile guztiek ikastaroan parte hartu beharko dute.\nHorretaz gain, Baratze Parke Sarearen jardunaldietan parte hartzeko aukera edukiko dute eta webgune bat eta buletin bat beraien esku izango dituzte. Baratzeak 30 metro koadrokoak izango dira eta bertako produktuak autokontsumorako izango dira. Ezingo dituzte saldu.\nBaratze parkea Urtubiko 17.000 metro koadroko lursail batean egingo da. Lursail horren behealdean Txurruka kalea dago eta goialdean Urtubiko etxeak daude. Eskuinaldean, berriz, Faustino Orbegozo geriatriko zaharra. Goialdetik herria eta Irimo mendia ikusten dira.\nLursail hori utzita dago egun, ez du erabilpenik. Gipuzkoako Foru Aldundia eta Zumarragako Udala parke handi bat egiten ari dira bertan. Baratzeez gain, txakurrentzako eta haurrentzako parkeak, miradore bat eta bi putzu egingo dituzte eta haltzak, haritzak eta pagoak landatuko dituzte.\nTxakurrentzako parkea hesituta egongo da. Haurrentzako parkeari dagokionez, egurra, hondarra eta harrixkak izango ditu. Artisau jolasak deitzen diete.\nBestalde, ura aire librera aterako dute. Erreka bat eta bi putzu egingo dituzte. Egunen batean komun bat jartzen bada, horko ur zikinak putzuko landarediak garbituko ditu. Aurrekontua 228.000 eurokoa da eta udarako prest egongo da. Urtubiko parkera Txurruka kaletik eta geriatriko ondotik sartu ahal izango da.


Ulia Interpretazio Zentroak erakusketa berri bat inauguratu du Donostian habiak egiten dituzten hegaztiak, haien ezaugarri nagusiak eta kokalekuak ezagutzeko, Aranzadi Zientzia Elkarteak bultzatutako AtlaSS proiektuari esker.\nMaritxu Urreta mendizale, itzultzaile, euskaltzale eta ilustratzailearen irudia zabaltzea. Horixe da, zalantzarik gabe, Vasco de Campingek objektuok uztearen helburua. 'Urtaroko Pieza' izeneko erakusketan ikusgai dira 2021eko martxoaren 13era arte. Non? Gure Cristina Eneako egoitzan izango dira ingurumenerako eta euskal letretarako hain baliotsuak eta esanguratsuak diren objektu historiko hauek.\nNegua erakusketa berri batekin dator Cristina Eneara\nUrtaro berriarekin batera, erakusketa berriak irekiko ditu ateak Cristina Eneako Ingurumen Baliabideen Etxean: Uraren Zauriak. Erakusketa honek Juan Varela, Trinidad Irisarri eta Iraida Cano artisten lanak bilduko ditu lehen aldiz Donostian. 2021eko martxora arte egongo da ikusgai.\nCristina Enea Fundazioa • Erakusketak • Ingurumen Baliabideen Etxea\nCristina Enea Fundazioak bere lehenengo erakusketa birtual berritzailea ireki du\nAurrerantzean, Cristina Eneako Ingurumen Baliabideen Etxeak hartzen dituen erakusketa guztiak modu birtualean bisitatu ahal izango dira edozein gailu mugikorretatik. Murgiltze teknika berritzaile honekin ikus daitekeen lehen erakusketa Zigor Garcia artista pasaitarraren Haitzaren gibeletik da.\nZigor García artistak Jaizkibel eta hango geologia dakar Cristina Eneara\nZigor Garcia artista pasaitarrak erakusketa berria aurkeztu du Cristina Enean: < b>Haitzaren gibeletik, Jaizkibel mendia eta bere geologia Cristina Eneara hurbiltzen dituena, zeramikazko irudiekin eta marrazkiz osatua. Erakusketa hau, gainera, 3D teknologiari esker, etxetik bisitatzeko aukera emango duen lehena izango da. Hemendik aurrera, Cristina Enea Fundazioak erakusketa guztietan jarriko du, eta erakusketak herritar guztiei hurbilduko dizkie, Ingurumen Baliabideen Etxera hurbildu beharrik izan gabe.\nDatorren udan, Cristina Enea Fundazioko erakusketa-proiektuen arduradunak, Eneko Calvok, Cristina Brunetti Mandasko dukesari buruzko erakusketa bat inauguratzeko asmoa zuen, baina Covid-19aren krisiak erakusketa atzeratzera behartu du. Hala ere, Enekok Cristina Enea finkaren azken jabeei buruzko dokumentazioa biltzen eta bibliografia kontsultatzen jarraitzen du.\nEkimenaren lehenengo erakusketa gaur inauguratu da, abenduaren 19an, eta negu osoan egongo da Ingurumen Baliabideen Etxean. Bertan Gordailuak, Gipuzkoako Foru Aldundiaren Ondare Bildumen Zentroak, utzitako lau pieza daude ikusgai.\nAgora K2050 • Cristina Enea Fundazioa • Erakusketak • Gabonak zuretzat! • Haurrak • Haziera • Ingurumen Baliabideen Etxea • Uliako Interpretazio Zentroa\n2019/2020 neguko jardueren agenda\nIgandean, abenduaren 22an, negua hasiko da ofizialki. Cristina Enea Fundazioak aurrea hartu dio eta gaur aurkeztu ditu urtaro berrirako prestatu duen jarduera-agenda. Kontsulta itzazu programatutako jarduera guztiak.\nErakusketak • Hamargarren urteurrena\nHamarkada oso bat gogoratzeko erakusketa\nJoan den ostiralean, abenduaren 13an, Cristina Enea Fundazioaren historiako hamarkada oso baten errepasoa egiteko 10. urteurrena erakusketa inauguratu zen Cristina Enean. Erakusketa 2020ko martxoaren 15era arte egongo da zabalik.\nElkarrizketak • Erakusketak • Proiektuak\nGaragardoa ekoizteko erabiltzen da Humulus lupulus landarearen lore femeninoa, eta bera da, hain justu, Cristina Eneako Ingurumen Baliabideen Etxean abenduaren 1 arte ikusgai dagoen Mingostasuna. Lupuluaren ekologiak erakusketa berriaren protagonosta.


Osakidetzaren lehen mailako arretaren egoera jasanezina dela salatu dugu sindikatuok | LAB SINDIKATUA\nEkintza Sindikala Osakidetzaren lehen mailako arretaren egoera jasanezina dela salatu dugu sindikatuok\nOsakidetzaren lehen mailako arretaren egoera jasanezina dela salatu dugu sindikatuok\nOsakidetzako lehen mailako arretaren egoera jasanezina da, bai langileentzat, bai herritarrentzat. Pandemiak are gehiago tenkatu du lehen ere hilzorian zegoen asistentzia-maila horren egoera; izan ere, arazoak egiturazkoak dira, eta egungo osasun-krisia baino askoz sakonagoak eta zaharragoak. Hala ere, pandemia hau, kolektiboaren lan-baldintzak eta herritarrei eskaintzen zaien asistentzia-kalitatea are gehiago prekarizatzeaz gain, Osakidetzak murrizketak aplikatzeko eta pazienteak osasun publikora iristea zailtzeko aitzakia ere bihurtu da.\nPandemiaren aurretik, langileek hiru greba egun egin zituzten 2019an, inbertsio faltagatik, irisgarritasun-murrizketengatik, zerbitzuen eskaintzarik ezagatik eta profesionalen eskasiagatik. Osakidetzak, orduan, Lehen Mailako Atentzioko Estrategiaren dokumentu bat jarri zuen mahai gainean, okerra eta nahikoa ez zela esan genuena, LMAren arazo handian sakontzen ez zuelako: azken hamarkadetako inbertsiorik eza. Baliabide materialak eta profesionalak falta dira, eta, batez ere, apustu argia egin behar da Lehen Mailako Arreta Zerbitzuak osasun-sistema publikora sartzeko atearen papera berreskura dezan.\nDenborak arrazoia eman besterik ez digu egin, estrategia hartatik bi urtera egoerak okerrera egin baitu. Pandemiaren aurretik eta bitartean konponbiderik ez egoteak agerian uzten du ez zegoela aurreikuspenik, eta ez zegoela benetako borondaterik LMAren alde egiteko.\nHorren guztiaren adibide ona da langileak seigarren olatuari aurre egiteko erabiltzen ari diren baliabiderik, antolaketarik eta plangintzarik eza. Lehen olatua izan eta urte eta erdira, osasun urria, nekatua eta baliabiderik gabea daukagu. Kutsatzeen maila altuak eta azken asistentzia-murrizketek (kontsultak etetea, proba diagnostikoak, telefono bidezko arretari eustea, etab.) hori erakusten dute: plantillak %60 inguruko behin-behinekotasun-tasa du; urrian indartze-kontratuak amaitu ziren; arakatzaileen kopurua erdira jaitsi da; LMko erizaintza txertaketa-taldeei aurre egiteko mobilizatzen ari dira txertaketa gune nagusiak kendu ondoren; Profesionalen agendak gainezka daude; bajak, oporrak eta bestelako absentziak ez dira ordezten; herritarrei telefono bidezko arreta emateak, Osasun Sailaren informazio eta koordinazio faltarekin batera, egunero telefono lineak eta Pazientearen Arretarako mostradoreak gainezka uzten ditu; PACen arreta-ordutegiak ixteak edo murrizteak, eta abar luze batek, profesional askoren pazientziarekin amaitu du, eta Osakidetzatik alde egitea erabaki dute askok, beste aukera profesional batzuen bila. Gizartea ere nekatuta dago, izan ere, presentzialtasunik eza ezartzen da, eta horrek bereziki kalte egiten die kolektibo ahulenei eta teknologiarako sarbide txikiagoa dutenei.\nZoritxarrez, eta egoera kezkagarria izan arren, Eusko Jaurlaritzak ez du urratsik egin aipatutako arazo larriak konpontzeko. Eusko Jaurlaritzak 2022rako aurkeztu berri duen Aurrekontuen Lege Proiektuak osasun arloko inbertsio bat aurreikusten du, 2021ean benetan gastatutakoa baino 16 milioi euro gutxiago gastatzea ekarriko duena.\nPremiazkoa da Lehen Hezkuntzaren arazo larriak konpontzea: aurrekontua handitzea EBren parera iritsi arte (BPGaren %7); plantillak berehala indartzea eta giza baliabide nahikoak ematea kategoria guztietan, lanpostu berriak sortuz (1.000 plaza gehiago behar dira); aldi baterako milaka langileak finkatzea eta gehiegizko aldi baterako kontratazioarekin amaitzea; lan-kargak arrazionalizatzea eta absentzia guztiak lehen egunetik ordezkatzea. Azken batean, Lehen Mailako Arreta lehenesten eta indartzen duen estrategia bat behar da, hamarkada bat baino gehiago daramatzan desegitearekin kontrajarrita.\nDeskribatutako egoera salatzeko eta berehalako konponbide errealak eskatzeko, SATSE, ELA, LAB, CCOO eta UGT sindikatuek elkarretaratzeak deitu ditugu abenduaren 22rako Osakidetzako Lehen Mailako Arretako osasun-zentro guztietan, 13: 00etan.Era berean, ildo berean lan egiten duten plataforma eta mugimenduei dei egiten diegu mobilizazioa babes dezaten eta aurrerantzean elkarrekin lan egin dezagun egoera hau iraultzeko.\nKontzentrazioak amaitzean hedabideen aurrean hitz egingo da hurrengoko zentroetan:\nBizkaian: Basurtoko osasun zentroan\nGipuzkoan: Amaraberri zentroan\nAraban: Olagibel Zentroan\nMobilizazioa inoiz baino beharrezkoagoa da.


Irekia Eusko Jaurlaritza - Gobierno Vasco :: Gobernu Zentrala Eusko Jaurlaritzarekin bilduko da, Gasteiz-Forondako aireportuaren egoera aztertzeko\nGobernu Zentrala Eusko Jaurlaritzarekin…\nGobernu Zentrala Eusko Jaurlaritzarekin bilduko da, Gasteiz-Forondako aireportuaren egoera aztertzeko\n<img src="https://www.irekia.euskadi.eus/uploads/cover_photos/20158/original/SIL_B_05_06_14_(4).JPG" style="max-width:100%" alt="Oregi y Aiz en un reciente encuentro logístico de Barcelona" />\nOregi y Aiz en un reciente encuentro logístico de Barcelona Iturria: Irekia\n• Ana Oregik zuzentzen duen sailak teknikari propioak eskaini ditu Mugako Ikuskaritza Postua eta 24 orduko zerbitzua aurrera ateratzeko.\nEusko Jaurlaritzako Ingurumen eta Lurralde Politika Sailak eskatuta, aste honetan bertan, Eusko Jaurlaritzako Garraioko zuzendari Imanol Leza eta Estatuko Aireportuen Sareko zuzendari Fernando Echegaray bildu egingo dira, Euskal Autonomia Erkidegoko exekutiboak eskatu bezala Gasteiz-Foronda aireportuari Mugako Ikuskaritza Postuaren funtzioa itzultzea aztertzeko, «baita Eusko Jaurlaritzako teknikariak erabili behar badira ere».\nAenak Ogasun, Nekazaritza eta Osasun ministerioei Gasteiz-Forondaren Mugako Ikuskaritza Postu (MIP) funtzioaren aldi baterako gabetzea bertan behera uzteko eskatu die gaur –funtzio hori Arabako aireportura iristen diren hirugarren herrialdeetako elikagaiak eta animaliak kontrolatzean datza, hain zuzen–. «Sinetsi nahi dugu –esan du Eusko Jaurlaritzako Garraioko sailburuorde Antonio Aizek– eta ekimen hori benetakoa izatea espero dugu; izan ere, orain arte, Gobernu Zentralak Europako hego-mendebaldeko kargako aireportu onenarekiko jarrera zalantzagarria izan du eta haren zereginak etengabe mugatu ditu, nahiz eta potentzial logistiko izugarria izan».\nDuela egun batzuk, Eusko Jaurlaritzako Garraioko zuzendari Imanol Lezak Estatuko aireportuen sareko zuzendariari gutun bat bidali zion, berriz ere «ordutegi operatiboari buruzko» eskaera bat egiteko. «Ordutegia mugatzea aireportu honetarako oztopo jasanezina dela iruditzen zaigu eta berriz ere 24 orduko ordutegia emateko eskatzen dugu, horretarako potentzialtasuna daukalako, bere hazkundeak erakusten duen bezala. Gainera, azpiegiturei dagozkien operatibitate-baldintzak emanez gero hazkundea areagotu egingo dela uste dugu. Forondak antzeko erabilera daukaten beste aireportu batzuen aukera berdinekin funtzionatzea nahi dugu».\nHorrez gain, Estatuko ordezkariari zera adierazi zion Lezak: «Oso kezkatuta gaude, Mugako Ikuskaritza Puntuaren funtzioa kentzearen ondorioz trafikoak galtzen ari direlako. Azken urte eta erdian, behin eta berriz adierazi dugu funtzio hori berreskuratzea guztiz premiazkoa dela. Hainbat aldiz esan dugun bezala, zerbitzuek (ordutegia, mugako ikuskaritza puntua, eta abar) martxan egon behar dute, eskatzaileek mugarik gabe erabili ahal izan ditzaten. Frogatuta geratu denez, aireportuko zerbitzuak –kasu zehatz honetan, mugako ikuskaritza-zerbitzurik eza– ez dira beharren araberakoak eta Forondari konponezina izan daitekeen kaltea eragiten diote».\nEusko Jaurlaritzako Garraioko zuzendariaren arabera, «Euskal Autonomia Erkidegoko aireportuen kudeaketan elkarlanean aritzeko proposamen ugari egin ditugu. Garbi daukagu Eusko Jaurlaritzak azpiegitura hauetan rol esanguratsua bete behar duela, eta gure gobernuko teknikarien bitartez, elkarlanean aritzeko laguntza eskaintzen dugu, Forondako mugako ikuskaritza-zerbitzuak operatiban kalte handia eragin duten murrizketak –ordutegi eta zerbitzu arlokoak-– egin aurretik zeukan zerbitzuen maila berreskuratzea bermatzeko». Horregatik, Imanol Lezak gai horiei buruz hitz egiteko bilera bat eskatu zuen eta aste honetan bertan egingo dute.\nSIL_B_05_06_14__4_.JPG 2 MB (JPG)\nGarraio Plangintzaren zuzendaria (X legealdia)\nEusko Jaurlaritzak kudeaketa-gomendio bat egin dio Aenari, Forondako aireportuko Mugako Ikuskaritza birgaitzeko\nOregik Pastor´ri eskatu dio Forondak funtzionaltasuna berreskura dezan ordezko aireportu gisa\nForondako Mugako Ikuskaritza Puntua, 24 orduko zerbitzua eta bidaiarien nahiz kargako eragiketak sustatuko dituzte Eusko Jaurlaritzak, Arabako Foru Aldundiak, Gasteizko Udalak eta Merkataritza Ganberak\nOregi: «Gaintasak kentzea ona izango da Vitoria-Forondarako, baina oraindik ez da MI berreskuratu ezta erabateko operatibitatea ere»\nOregik Forondako aireportuaren eraginkortasuna berreskuratzeko beharra gogorarazi du\nAenak Hondarribiko eta Forondako aireportuen operatibotasuna hobetzeko prest dagoela jakinarazi dio Eusko Jaurlaritzari\nOregik herritarren galderei erantzun die\nOregi´k Gasteiz-Foronda aireportuaren etorkizunean bermatzen den operatibitateko akordioa eskatzen dio Espaniako Gobernuari\n2014.eko uztailak 31\nOregi: “Oso kezkagarria da Gobernu Zentralak Gasteiz-Forondako aireportuari dagokionez duen jarrera ezkorra”\nOregi: «Euskal Autonomia Erkidegoko txartel bakarra hainbat zerbitzutan erabiltzeko aukera bidean da»


Minbiziaren aurkako tratamenduak hobetzeko metodo berri bat garatu dute | Consumer\nMinbiziaren aurkako tratamenduak hobetzeko metodo berri bat garatu dute\nTumore-zeluletan geneak sartzea, haiek kentzeko edo haien ezaugarri kaltegarriak geldiarazteko.\nZientzia Ikerketen Kontseilu Gorenak (CSIC) parte hartzen duen zientzialari-talde batek minbiziaren aurkako tratamenduak hobetzeko sistema berri bat garatu du. Tumore-zeluletan geneak sartzean datza, geneak kentzeko edo haien ezaugarri kaltegarriak geldiarazteko, eta, hala, gaixotasunaren sintomak arintzeko.\nRamón y Cajal Neurobiologia Institutuko (CSIC) Alfredo Martínez ikertzaileak parte hartu zuen lanean, eta frogatu zuen inhibitzaile batekin (Fk228 edo depsipeptide) dosi baxuetan egindako tratamenduak lau aldiz handitzen duela terapia genikoak infektatutako tumore-zelulen kopurua.\nTerapia genikoan, “tumore-zeluletan geneak sartzen saiatzen gara, heriotza zelular programatura, apoptosiara, edo haien hazkuntza-ahalmena edo metastasia geldiarazten dituzten geneak, adibidez”, azaldu du Martínezek.\nGeneak zelula gaixoetan sartzeko dauden metodoen artean, ohikoenak birus eraldatuak erabiltzen ditu, eta horiek gai dira tumore-zelulak infektatzeko eta material genetiko berria zelula osasuntsuei eragin gabe pasatzeko.\nIkertzaileek melanomadun arratoietan egiaztatu zuten inhibitzaile horrekin dosi baxuetan egindako tratamendu batek adenobirusentzako hartzaile kopurua hamar aldiz handitzen zuela, tumore-zelulen mintzean dagoen birus mota jakin bat, zelula osasuntsuetako hartzaileen maila handitu gabe.\n“Fk228rekin tratatutako sagu bati adenobirusak ematen zaizkionean, infektatutako tumore-zelulen kopurua lau aldiz baino gehiago handitzen da inhibitzaile horrekin tratatu gabeko saguekin alderatuta”, azaldu dute zientzialariek “Molekular Cancer Therapeutics” aldizkarian.\nAditu horiek gogorarazten dute antzeko inhibitzaileen konposatuak dagoeneko onartuta daudela leuzemia duten gaixoetan erabiltzeko.\ngenes-eu minbizi tratamendu


Endesak eta Iberdrolak gure bizitzekin jolasten dute, gobernuarekin beherapen fiskala negoziatzen duten bitartean | Ekologistak Martxan – Euskal Herria\nEndesak eta Iberdrolak gure bizitzekin jolasten dute, gobernuarekin beherapen fiskala negoziatzen duten bitartean\n2017ko apirilaren 27\nPertsonen bizitza ze gutxi baloratzen duten argi eta garbi utzi digute berriro, diruari baino ez diote begiratzen.\nGaroñako zentral nuklearra irekitzeko eskaerarekin jarraitzen dute Nuclenorreko jabeak diren Iberdrolak eta Endesak (bakoitzak akzioen %50), gaur erabaki duten moduan. Horrek frogatzen du Iberdrolaren lehendakaria den Ignacio Sanchez Galanen adierazpena, Akziodunen Batzarraren aurrean martxoaren 31n egindakoa, azpikeria hutsa baino ez zela izan. Izan ere, Espainiako Gobernuarekin 2013 urtetik daukan ezkutuko negoziaketaren jarraipena izan da beherapen fiskala edo beste kontrapartida ekonomiko batzuk lortzeko helburuaz egina.\nBehin eta berriro utzi dute argi zein den beraien benetako helburua eta, aldi berean, Akilesen orpoa: DIRUA. Gero eta diru gehiago lortu nahi dute eta bost axola zaie pertsonen osasuna edo etorriko diren belaunaldiek energia nuklearraren arriskurik gabe bizitzeko duten itxaropena. Haien balio-eskalan, jendearen bizitzarako eskubidea dibidenduen azpian dago beti.\nSanchez Galanek produkzio nuklearreko saila azken urteotan galeretan egon dela esan zuen martxoan, atzo berriz, enpresaren emaitza ekonomikoen aurkezpenean denbora gehiago eskatu zuen erabaki bat hartu ahal izateko. Haien ustez zentralak itxi baino lehen oraindik nahikoa onura ekonomiko lortu ahal dituzte, bai beherapen fiskalen bidez, baita konpentsazio ekonomiko konkretuen bidez ere. Gai honetan, bai gobernuak bai enpresa hauek irudimen fiskal handia frogatu dute elektrikoen liberiaziotik.\nIberdrolaren benetako apustua negozio sail hau ixtea izango balitz, nahiz eta arrazoi ekonomiko hutsengatik izan, aspaldi emango zituen horretarako pausuak, zentrala itxi edota akzioak salduz.\nOrain Energia Ministeritzak dauka azken hitza. Garoñako zentrala berriz irekitzeko baimena eman ala ez bere esku dago, eta erabaki bat hartu ahal izateko eragile guztiekin hitz egingo duela esaten du. Guztiak esatean guztiak izatea espero dugu, gizarte mugimenduak eta talde ekologistak barne, eta Garoña ixteko eta desegiteko gehiengo sozialaren aldarria entzutea. Horren harira, trantsizio energetikoari buruzko eztabaida irekitzeko aukera aproposa izango litzateke. ikusiko dugu non kokatzen dituzten pertsonen bizitzak eta haien ate birakarien dibidenduak maneiatzen duten balio-eskalan.\nHala ere, nahiz eta erabakia hartzeko epea abuztuaren 8ra artekoa izan, CSNren baimen lotsagarria eta gero Gobernuak 6 hilabeteko epea duelako, momentu hauetan ez dugu presioa jaitsiko. Gizarte honek energia nuklearraren mehatxurik gabeko etorkizunaren alde sendo jarraitu du, jarraitzen du eta jarraituko duelako.\n← Crónica de las Jornadas sobre contaminantes hormonales en Lizarra Ekologistak Martxan-ek COPINHeko aurkako (Honduras) eraso eta mehatxu berriak salatzen ditu →


Errugbia, gazte zein helduentzat, asteburu honetan ART-ren eskutik - Mondraberri\nARRASATE DRAGOI GIMNASIA TALDEA\nARRASATE-ARLUTZ XAKE TALDEA\nZALDIBARKO FUTBITO TXAPELKETA\nUDALEKO KIROL ZERBITZUA\nDORLETAKO AMA TXIRRINDULARITZA ELKARTEA\nErrugbia, gazte zein helduentzat, asteburu honetan ART-ren eskutik\nSeniorrek lagunarteko partidua jokatuko dute zapatu goizean Mojategin eta, arratsaldean, klub zuri-moreak gaztetxoentzako lansaioa burutuko du Sebero Altubean 18:30eatik aurrera.\nIsei Barbero / Argazkiak: artxiboa / 2017ko irailak 14, osteguna\nAurre-denboraldiak aurrera dirau eta, honen baitan, Arrasate Errugbi Taldeko seniorrek lagunarteko partidua jokatuko dute asteburu honetan. Igor Isasiren mutilek iraila hasieran ekin zieten entrenamenduei eta, oraingo honetan, aurkari aski ezagunaren kontra neurtuko dituzte indarrak: Elorrio. Bizkaitarren kontrako lehia zapatu goizean jokatuko da Mojategin, 11:30ean hasita, eta bertan sarrailagileak azken asteetako entrenamenduetan bizi izandako sentsazio onak berresten ahaleginduko dira.\nLehen taldearena, baina, ez da izango Arrasate Errugbi Taldearen hitzordu bakarra asteburu honetan. Izan ere, zapatu arratsalderako klub zuri-moreak gaztetxoenei zuzendutako lansaioa antolatu du. “Errugbia kalera” izenburupean, 18:30eatik aurrera ART-ko ordezkariak Seber Altuben izango dira, eta gerturatzen diren neska-mutikoek errugbi ezagutzeko parada izango dute bertan burutuko diren jolas eta ariketekin.\nUrrian Mojategin burututako lansaioa.\nTxapelketa ofizialei dagokionez, eta Euskadi Errugbi Federazioak kaleratutako behin behineko egutegien arabera, Kanpanzar Arrasatek urriaren 1ean ekingo dio ligari, oraingo honetan Euskal Ligako 1. mailan. Isasiren mutilek etxetik kanpo jokatuko dute lehen norgehiagoka, BRT Menditarrak taldearen zelaian, hain justu ere. Txapelketaren formatua liga erakoa izango da, joan-etorrikoa, eta azken jardunaldia apirilaren erdialderako aurreikusita dago. Esan beharra dago litekeena dela, taldeen artean egon daitezkeen akordioen ondorioz, partiduetako datak aurreratu edo atzeratuak izatea. Sarrailagileen gainontzeko aurkariak honako hauek izango dira: La Unica, Gaztedi, Getxo B, Uni Bilbo, Atletiko San Sebastian, Gernika B, Ordizia B eta Errioxa.\nGainontzeko kategorietan ere behin behineko egutegiak egon badaude eta, ordezkari arrasatearren kasuan, 18 urtez azpiko kadeteek ere urriaren 1eko asteburuan hasiko dute liga. Kasu honetan, Julen Barruatiaren mutilen lehenengo aurkaria Errioxa izango da, Mojategi bisitatuko duen taldea. Errioxarrez gain, sarrailagileen multzukide Bera Bera, Zarautz, Uribealdea, Uni Bilbo, Gernika eta Gaztedi izango dira.


Jaizkibel konpainiari buruzko erakusketa ikus daiteke | bidasoamedia\nJaizkibel konpainiari buruzko erakusketa ikus daiteke\nIra. 27, 2016, 7:46 p.m. berdintasuna\nHondarribiko Jaizkibel konpainiaren aldarrikapenak 20 urte bete ditu aurten. 1996an egin zuten Alardean desfilatzeko lehen saiakera. 20 urteko ibilbideari buruzko erakusketa prestatu dute horren harira, eta irailaren 30era arte ikus daiteke Arma Plaza kultura eta turismo gunean, 10:00etatik 19:00etara.\nArgazki txikiak eta ertainak dira, eta gehienek konpainiaren une gogorrenak irudikatzen dituzte. Badaude alaiagoak hala ere, eta horiek dira handienak. Eli Olaskoaga konpainiako kidea arduratu da argazkiak bildu eta erakusketa prestatzeaz. “Urtero bidaltzen dizkigute argazkiak eta asko zeinenak diren ez dakigu”, zehaztu du Olaskoagak. Horietan Jaizkibelen artxibokoak direla jarri dute, baina gustatuko litzaieke egileek haien burua aurkeztea.\nOstiralean amaituko da erakusketa Hondarribian. Dena den, Izaskun Larruskain konpainiako kapitainak onartu du, beharbada, beste nonbaiten erakusteko aukera izango dutela. “Norbaitek argazki politen bat badu, konpainiaren historia irudikatzeko balio duena, eskertuko genuke Arma Plazatik pasatzea eta gurekin harremanetan jartzea”, aipatu du Larruskainek. Artxiboa osatzen jarraitu nahi du Jaizkibelek.


Guggenheim Bilbao Museoa | Guggenheim Bilbao\nHome - Guggenheim Bilbao - Guggenheim Bilbao Museoa\n//Guggenheim Bilbao Museoa\nMuseoa kudeatu eta zuzentzen duen kultur-fundazio pribatua da. Fundazioaren gobernu-organoak bi dira: Patronatua eta Batzorde Betearazlea.\nFundazioaren gobernu-organo eta ordezkari nagusia da. Babesle Fundatzaileen —Eusko Jaurlaritza, Bizkaiko Foru Aldundia, eta Solomon R. Guggenheim Foundation— ordezkariek eta fundatzaileak ez diren Babesleek osatzen dute. Eusko Jaurlaritzaren Lehendakaria da Presidentea.\nFundazioaren kudeaketa, gobernu, administrazio eta ordezkaritza funtzioak betetzen ditu. Bere eskumena Fundazioaren ordezkaritzari eta gobernuari dagozkien ekintza eta negozio juridiko guztietara hedatzen da, baita bere ondarea osatzen duten ondasun, errenta eta produktu guztien administrazio eta erabilera librera eta bere eskubide guztien erabilerara ere.\nBabesle Fundatzaile bakoitzeko bi ordezkarik, Bilboko Udaleko ordezkari batek eta ez fundatzaileak diren Babesleen ordezkariek (lau gehienez) osatzen dute. Bizkaiko Foru Aldundiaren Ahaldun Nagusia da Batzorde Betearazlearen Presidentea.\nSozietate honetan Eusko Jaurlaritzak eta Bizkaiko Foru Aldundiak parte hartzen dute. Sozietatearen xedea Guggenheim Bilbao Bilduma osatzen duten artelanak eskuratzea eta jabegoan izatea da. Bilduma hori epe luzerako maileguan utzi dio Fundazioari jendaurrean erakusteko.\nEusko Jaurlaritzak, Bizkaiko Foru Aldundiak eta Bilboko Udalak sortutako sozietate bat da, Museoaren eraikina eraikitzeko. Gaur egun eraikinaren jabea eta hura kokatutako lurzoruarena.


Malenak iragartzeko kartelak aurkeztu dira Joseba Palenzuela alkateak eta Ainhize Azpiazu zinegotziak 2019 urteko Malenak iragartzeko kartelak aurkeztu dituzte egileekin batera https://www.mutriku.eus/eu/albisteak/malenak-iragartzeko-kartelak-aurkeztu-dira-1 https://www.mutriku.eus/eu/albisteak/malenak-iragartzeko-kartelak-aurkeztu-dira-1/@@download/image/DSC02068.JPG\nJoseba Palenzuela alkateak eta Ainhize Azpiazu zinegotziak 2019 urteko Malenak iragartzeko kartelak aurkeztu dituzte egileekin batera\nOhiko moduan, Arte Eskolako kideek aukeratu zituzten kartel irabazleak.\nMalen jaien egitaraua aurkeztuko duen kartel nagusia Barry Burlire bezala sinatzen duen Eva Eizagirre Urkiola ondarrutarrak egin du. Lehiaketa honetan, askotan parte hartu duela esan digu eta oraingo honetan, egunero ateratzen duen argazki batekin irabazi du sari nagusia Evak. Sarituak 300 euro jasoko ditu.\nMalenetako Umeen eguna aurkezteko kartela, berriz, Nora Beristain Erzilbengoa donostiarrak egin du. Laugarren aldiz irabazi du lehiaketa Norak, eta umeen egunean asko ikusten diren puxika horietan zintzilik jaietako pertsonai eta elementuak marraztu dituela azaldu digu. Sarituak 100 euro jasoko ditu.


José Ignacio de Urquidi - Wikipedia, entziklopedia askea.\nJosé Ignacio Marcelino de Urquidi y Jugo (San Bartolomé harana, Bizkai Berria, 1771ko apirilaren 22a - Mexiko Hiria, 1826ko abuztuaren 25a). Espainia Berriko jatorriko militar eta politikaria zen, Mexikoko independentziaren ondoren Chihuahua estatuko lehen gobernadorea izan zena.\nValle de Ignacio Allende (en) , 1771ko apirilaren 22a\nMexiko Hiria, 1826ko abuztuaren 25a (55 urte)\nJosé Ignacio de Urquidi antzinako San Bartolome haranean jaio zen, gaur egun Valle de Allende dena, gaur egungo Chihuahuako estatuko bigarren herririk zaharrena 1771n. Bere gurasoak Agustin de Urquidi eta Barbara de Jugo izan ziren, lehen aipatutako herriaren jurisdikzioan Hacienda de la Concepción izeneko etxaldea zutenak.\nHamabi urte zituela, Mexiko Hirira joan zen bizitzera, eta 1789an bere karrera militarra hasi zuen, Pueblako Erregimentu finkoan kadete gisa sartu zenean. Handik denbora batera, errejimendu honek, Kubako Habanara joateko agindua jaso zuen, zeharkaldia Pomona fragatan eginez. Itsas bidaian ingelesen ontzidiak erasotuak, José Ignacio de Urquidi preso hartu eta Pensacola hirian giltzapetua izan zen, presoen trukaketa baten bidez askatua izan arte.\nAzkenik Kubara iritsi zen, non bere zerbitzu militarrak eman zituen, 1808an kapitain mailara iritsiz eta 1816an Espainia Berrira itzuli zen arte, Juan José Ruiz de Apodaca erregeorde izendatu berriaren segizioan. Teniente koronel mailara igo zen eta Pueblako Intendentziako komandante militar izendatu zuen Apodaca erregeordeak berak.


Zeebrugge Bidaiarien eta Car Ferries\nZeebrugge bidaiarien eta auto-ferry txartela prezioak, ordutegiak, txartelak erreserbak eta Zeebrugge Hull bela informazioa.\nKonparatu erabilgarri Zeebrugge ferry txartela prezioak denbora errealean eta merkeena Zeebrugge autoa eta bidaiarien ferry eta Zeebrugge, P & O Ferries ferryak berrespena berehalako online Hull bela. Search pertsonalizatua\nTicket Prezioak eta Erreserbak Book Zeebrugge Ferry Sarrerak P & O ferryak Zeebrugge etatik Hull online bela eskuragarri ferry txartelaren prezioa merkeena gozatzeko Ferries.\nIkusten duzun prezioa prezioa ordaindu behar da. Ez daude ezkutuko extras edo sorpresa, hala nola, erregaiaren errekarguak edo erreserba tasak, eta ez dugu ezer Visa Electron txartela ordaintzeko kobratu aparteko. Prezioa aipatu dugu zure hautatutako Zeebrugge bidaiarien edo auto-ferry txartela, onboard ostatua eta ibilgailu mota guztiak ordaindu beharko da, eta hori benetan. a Zeebrugge ferry txartelaren prezioa lortzeko eta zure ferry txartela erreserbatu segurtasunez online mesedez, denbora errealean erabili, ferry erreserba ezkerreko formularioan orrian. Halaber, gai bat gehitzeko zaude hotel zure helmugara, edo beste inon, zure ferry txartela zure ferry txartela erreserba osatuz. Zeebrugge buruz gehiago\nZeebrugge bai Brujas-Zeebrugge nazioarteko portua eta seafront hotelak, kafetegiak, marina eta hondartza estazio bat bezala balio du.\nof the North Sea, munduko itsaso gehien kostaldean dago, bere Belgikako kostaldean erdigunea, Britainia Handia eta biztanle dentsitate handiko hiri industrializatuen inguruetan itxi distantzia labur egin Zeebrugge bidegurutze batean norabide guztietan trafikoa da. Bruges EXPRESSWAY lotzen Zeebrugge Europako autobide sistema; gainera, bat eta Zeebrugge tren edo tranbia lor daiteke.\nZeebrugge Belgikako arrantza portu garrantzitsuena da eta handizkako arrain merkatuan dago, Europako handienetako bat da.\nAlde batera Erresuma Batuko ferryak bidaiarien terminal bat izateaz gain, portuaren Europako automobilgintza duen portu nagusi gisa balio du eta inportazio, manipulazio eta produktu energetikoak, nekazaritza produktuak eta beste merkantzia gordetzeko garrantzitsua da. Zeebrugge handiena LNG terminal Europan konplexu ditu.\nBelgikako Zeebrugge portuan ditu Flandes 'bidaiariak portu garrantzitsuena bihurtu da, baita bere kokapen zentrala eta sarbide erraza.\nNoiz zure ferry bidaia plangintza, mesedez, gogoratu check-in denbora ibilgailuentzako minutu lehenagora 90 da, eta oinez bidaiari, 90 minutu lehenago.\nZeebrugge Ferry Port Helbidea:\nferry Zeebrugge terminal kanpoaldeko kaia (Buitenhaven), Leopold II Dam (Havendam) kokatuta dago. Zeebrugge In 'Car ferryak' eta 'P & O Ferries / Hull' markatu 'Zone 1' seinaleak jarraitu. Badira labur eta luze egonaldia aparkaleku portuan, ordaindu beharreko guztiak lokalean.\nBrujas Central Station nazio eta nazioarteko lineak zerbitzua. Belgika, Frantzia, Holanda eta Alemania konektatutako TGV Thalys gehienez 3 trenak eguneroko Paris Brusela batera zerbitzuaren bitartez. Bruselan ez 4 irteerak Brujas ordubete dira. Bidaian gutxi gorabehera 50 minutu irauten du.\nIritsi bus / autobusez:\nBadira eguneroko autobus irteerak. jasotzea / jaregin off Brujas puntua da orain Carrefour Express atzean Geltokiko Plazan.\nBezain laster, gidatzen duzun bezala, zure ferry Belgika onboard, freskatu sortu dezakezu zure kabina ensuite eta barra erlaxatu zure cruiseferry irteten gau bitartean. Ez dago denbora P & O ferryak Zeebrugge bai dauden taberna eta jatetxe fantastic aukera bat, gehi onboard ikuskizun eta lo egin aurretik casino dastatzeko da.\nP & O Zeebrugge ferryak Hull hartu duzu zuzenean autobidetik Belgikako lotura bikaina, Frantzian sartu eta haratago. Zeebrugge bisitatzen denean, Berehala izango duzu, hiri honetan beti arretaz cherished bere altxor arkitektoniko eta artistiko iraganeko.\nInformazio turistiko eta kultural For:\nZeebrugge da Belgikako kostaldean hondartza handi batera dago, eta, besteak beste, Ostenden eta Blankenberge estazioak nagusi guztiak itxi. Just gutxi mila bat kanpoan Brujas Erdi Aroko da, bere jatetxe handi eta Belgikako txokolate ospetsuak! Zergatik ez Brujas 'ubideak eta erromantikoa harriztatutako kaleetan zehar ibili, edo zaratatsu merkatu plazan bisita bat gozatzeko? Bestela gehiago afield Anberes, Brusela, Luxenburgo, Estrasburgo edo Ardennes batera, guztiak eskura erraza P & O Zeebrugge, Belgika ferryak barruan ekarri.\nZer egiten Brujas hain berezia izan arren, bide izeneko iraganean gaur honekin egiten da. Zeebrugge jendea horiek batu eta nahi adina aldiz egin dute gozatzeko gonbidapena luzatu nahi nuke.\nBest Zeebrugge Ferry Ticket Salneurria Bermatzeko\nBest Prezioa Bermatua - Beti eskaintzen dizugu gure txikiena eskuragarri P & O Ferries bidaiari eta autoa ferryak txartelaren prezioa eta Zeebrugge. Ez daude ezkutuko extras edo sorpresa, hala nola, erregaiaren errekarguak edo erreserba tasak eta guk ere ez dugu ezer Visa Electron txartela ordaintzeko kobratu aparteko. Zure hautatutako Zeebrugge ferry txartela, onboard ostatua eta ibilgailu mota guztiak ordaindu beharko da, eta hori benetan!\nNekez ekitaldi berean, biak barne, Zeebrugge ferry txartela beste edozein tour operadorea gure onena prezioa beat edo itzulketa eskatzeko aukera eskaintzen dizu egingo dugu agintzen dugu liburuxka merkeagoak aurkituko dituzu. Zeebrugge autoa eta bidaiarien ferry sarrerak mesedez klikatu hemen. Bezeroarentzako Arreta, Telesalmenta & Gurekin harremanetan jarri ferryto.com At zuzeneko Zeebrugge ferry txartela prezioak lortzeko, erabilgarritasuna eta liburu autoa eta bidaiarien ferry Zeebrugge sarrerak eta gure eskuragarri txartelaren prezioa txikiena ikusteko gai zara. Ferryto.com munduko lineako handiena ferry txartel banaketa-sarearen 80 Europako ferry operadore nagusien Zeebrugge barne baino gehiago erreserbatu gaitasuna eskaintzen da, eta, Erresuma Batua, Frantzia, Espainia, Irlanda, Holanda, Ekialdeko Europa osoan 1,200 beste ferry ibilbide baino gehiago, mediterraneoa, Baltikoa eta Ipar Afrikan. Informazio gehiago lortzeko, erantzun maiz egiten diren galderak edo gurekin zuzenean harremanetan jar den klikatu hemen. Guri buruz


Ad hominem argudioa - Wikipedia, entziklopedia askea.\n(«Argumento ad hominem» orritik birbideratua)\nAd hominem argudioa izenarekin ezagutzen den falazia erabiltzen duenak ez ditu aurkezten arrazoi egokiak; horren ordez, baieztapen bat aldezten duen pertsona gaitzesten du, edo pertsona hori bere ezaugarri edo ideiengatik erasotzen du, eta baieztapenaren sinesgarritasuna ezeztatzen saiatzen da.\nTelebistan ikus daitezkeen eztabaida politiko asko horren erakusgarri dira: arrazoiak oihuka eta besteen argudioak gutxietsiz ezarri nahi dituzten tertuliakideek ad hominem argudioa erabiltzen dute askotan aurkako alderdiaren iritziei aurre egiteko, norberaren argudioei inolako kritikarik egin gabe, objektibotasunik gabe, eta iritzi guztiak hizlarien joera ideologikoak markatuta.\nPPko Celia Villalobos diputatuak, adibidez, Podemoseko diputatuei eta haien itxurari buruz hitz egin zuen, ordura arte Diputatuen Kongresuan ohikoa zen traje eta gorbataz osatutako jantziaz aldentzen zirelako. Hain zuzen ere, hau esan zuen Alberto Rodríguez Rodríguez diputatuari buruz: “niri berdin dit rastak eramatea, baina garbiak eraman ditzala, niri zorriak ez kutsatzeko”. Telebistan egindako adierazpen horiekin, Villalobosek, Podemoseko diputatuaren iritziak argudioekin kritikatu beharrean, itxura mespretxatuz saiatu zen haren ideiak zapuzten.\nBaina, horrelakoak ez dira bakarrik telebistan ikusten. Gure egunerokoan ere ohikoa da, adibidez, mugimendu feministaren kontrako arrazoiak ematerakoan “feminazi” hitza erabiltzea. Horrela, feministen aldarrikapen eta iritziei kontra egiteko arrazoiak errespetuz adierazi ordez, eraso egiten da haren alde dauden pertsonak gaitzesten saiatuz. Hau da, feminista bat nazi batekin parekatzen da, gizabanakoa (feminista) eta mugimendua (feminismoa) difamatzen saiatuz.\n↑ Zientzia, Elhuyar. (2020-11-12). «8. Kontuz falaziekin» Zientzia.eus Noiz kontsultatua: 2020-11-25.\nOrriaren azken aldaketa: 15 otsaila 2021, 01:14.


Usteldutako harana eta aran ustelak (I) – Kazetari Kanaia – Periodista Canalla\npor periodistacanalla\ten CORRUPCIÓN/USTELKERIA\ton junio 4, 2017\nvia ZUZEU https://zuzeu.eus/euskal-herria/usteldutako-harana/\nBatetik usteldutako harana dago, Goierri: bi zabortegi, Abiadura Handiko Trena, autopista elektrikoa, urteetan Europako erreka zikinenetakoa izandakoa (Oria)… Bestetik, Goierri edota Euskal Herria bezalako saski baten barruan, aran ustelak ere badaude.\nErraustegia egiteko asmoa daukate Zubietan, eta Mutiloako zabortegia leporaino bete. Guzti honi argudio sorta ezberdinez erantzun dakioke:\nOsasunaren aurka doa (ez dago mediku bakar bat aurkakoa esan duenik).\nAnti-soziala da. Jeltzaleek ez zuten 8,7 milioi euroko inbertsio bat egin nahi izan Sasieta bezalako zabortegi publiko batek irekita jarrai zezan (hori ere Goierrin, jarraitu guri errepikatzen solidarioak izan behar garela); eta orain zer, eta 24,8 milioi euroko esleipena eman diote zabortegi pribatu bati. Zer esan udalak 35 urtez zorpetuko dituen errauskailuaz… Eskandalu hutsa da. Nire herriak, Ormaiztegik, 1.300 biztanle inguru dauzka. Ba 1.824.848,14€ ordaindu beharko ditugu, hots, 2054 arte zorpetuta, eta lehentasunezko gastu bezala itxi zuten ituna; ezingo da politika sozialetan gasturik egin ez badago zorrarentzat dirurik bermatuta. Herritar bakoitzari 1400€ baino gehiago kostatu zaio (soldatapeko lanik egiten ez dutenak barne).\nInposatua. Ez da mahairik osatu herrietan gaiaz hitz egiteko. Goitik beherako mailukada.\nUstelkeria. Aurreko hiru gaien artean ezezagunena eta arriskutsuena. Zeren eta dirudienez, hemen ez du nehork lapurtzen, eta kontrakoa esanez gero alderdikerian kokatzen dute askok.\nHedabideetan ustelkeria kasuak izan ohi dira eguneko hiru otorduen goarnizio, hamaiketakoan esames eta askarian txutxu-mutxu. Horrelakoak, normalean, beti gertatzen dira Tormeseko itsu-mutila atzera eta aurrera ibili ohi zen lurraldean barna; edo Barnan, eskuin katalanaren zati esanguratsu bat erreferendumaren alde kokatu denez geroztik. Pentsa, lehena pikareskaren aberria, eta bigarrena xuhurrena omen; eta behin kantzerreko topikoaren lokatzean sartuta, zer gara euskaldunak? Txarra kenduta, nobleak, leialak eta zintzoak. Hemen nehork ez du lapurtzen, beste azaldu nola funtzionatu dezakeen elkarte batek. E? E?!\n2016ko irailaren 25a, hauteskundeak EAE-n. Kanpainan promesak, egitasmoak eta arras literatura. Irailaren 28an, egi gordina eta muturreko latza Goierri eskualdeari; bide batez, gehienbat jeltzale bozkatu zuen gune bati. Bat, ez daukagu asmorik birziklatze tasak hobetzeko; bi, nola ba, erraustegia egin beha dugu eta; hiru, bien bitartean Gipuzkoa osoko kaka guztia zuek jango duzue; lau, erraustegia egindakoak eskoriak hara joango dira. Eta bost, kakatan plost.\nMaiatzean su hartu zuen zabortegiak, su! Baina inor gutxi enteratuko zineten, ez diote arreta handirik eskaini hedabideek.\nGoierri BirZirik @BirZirikGoierri\nKaixo, @eitbAlbisteak @eitbNoticias ;\nMutiloako zabortegiko sutearen albisterik ez dugu ikusi eguerdiko albistegian, gauean emango duzue?\n3:43 PM – 7 May 2017\nIgor Meltxor ikerketa kazetariak oso ongi dokumentatuta dauka haran ustelen jarduna, nola ari diren saski osoko fruituak lizuntzen. Haran ustelak ez dira produktu espainiarra soilik, hemen ere badaude. Eta ez aieruzko usteetan oinarrituta, frogetan baizik. Adibidez, Ferrovialen korreo elektroniko hau aurkeztu zuen Meltxorrek; Ferrovial, egungo Mutiloako zabortegiaren jabea:\n“Azkenean tunelak gehiago kargatu ditugu, hor baitago aurrekontu gehien, eta unitateak egokiagoak dira. Ikusiko duzu unitate berri batzuk sartu behar izan ditugula, prezio berriak sortuz”. Hartzailea? @Bidegi\nEntrada anteriorUsteldutako harana eta aran ustelak (II)\nEntrada siguiente2º Aniversario de la muerte de Periko Solabarria


Horla, Guy de Maupassant\neuskaratzailea: Pedro Diez de Ultzurrun\n«Kasu, irakurtzaile, begira ezazu zeure eskuin-ezkerrera! Gaua iluna da, zeruan ez da izarrik ageri. Aspaldi gorde zen hilen argia, edo eta argi hila —ororen buruan berdin baitio bata zein bertzea izan—. Itzal eta ilunbearen erreinuaren mende zaude orain. Etorria da Izaki Berria, hots, munduaren hatsarretik zain omen daukagun oinordeko beldurgarria. Goi-goikoak sortu omen zuen hau ere; jakinki aldez aurretik gure gaiztakeria, hutsalkeria eta ezdeuskeriaren berri, Lurraren jabe berria izan zedin amoreagatik.»\n«Sarkoi isil eta asaldagarri hori gugandik hurbil ibiliko da, gure jan-edatekoak jan eta edanen dizkigu, aztarnarik txikiena utzi gabe. Poliki-poliki gure baitara sartuz joanen da, harik eta gure arimaren jabe ere bilakatuko den artio. Gureak egin du orduan! Egoera horrek ez baitu erremediorik izanen eta haren menpeko, haren mirabe eta jopu bihurtuko baikaitu betiereko, ezinbertzean! Betiereko? Agian bai eta agian ez. Gizakiak, bere adimen apurra erabiliz, kinka larriari aterabideren bat aurkitu ahal izanen baitio, apika, eta berriz ere, ustez bederen, bere buruaren jabe jarri.»\nEgia erran, Guy de Maupassantek ipuin fantastiko, beldurgarri eta asaldagarri honetan gizon bat aurkezten digu bere barrunbe ilunetan galdua eta gauaren lanbroek ezari-ezarian itoa. Horla, Izaki Berri edo Sarkoi isil-beldurgarri hori, geronek sortutakoa litzateke, beraz; geronek geronen beldur, antsia, izu eta antzekoekin sortzen eta elikatzen omen ditugu mundu honetako gure aldia etenduko diguten izaki ikustezin horiek. Gerauk omen gara, geure grina, eromen eta itsukeriekin, mundu honetatik hastanaraziko gaituzten kreatura berri horiek sortuz joaten garenak; hainbertzetaraino non ez baitugu gehiago jakiten atzarrik edo lo, amets ilun eta beldurgarrietan, ote gauden. Esnatzen garenean, nahiago izaten dugu askotan loak berriro bere magalera bil gaitzan. Lo hartzen dugularik, berriz, mamu guztiek esetsi eta zanpatzen gaituztenean, zernahi emanen genuke loaren aztaparretatik lehenbailehen askatzeko.\nPausarik inon ez, laburbilduz, harik eta gaitz ikustezin horren sustraiak errotik atera artio. Izan ere, burua eri baitugu, bizitza gero eta zapalgarriago honen zergatiak eta barrunbeak ezin ulerturik.\nHorra Maupassantek, eromenaren irudi gisa, erotzeko, burutik eginda bukatzeko beldurraren irudi gisa, kontatzen digun ipuin beldurgarria, zeinak irakurtzen amaituta ere ez baikaitu lasai egotera utziko.\nGai nagusiarekin batean, beste zenbait alderdi ere lantzen ditu idazle frantsesak. Izan ere, joan den gizaldian, menta handia izan zuten zenbait zientzia eta jarduerak: hipnotismo-suerte guztiek, magnetismoak, sugestioak eta abarrek, konparazio baterako. Horren haritik, Maupassant Charcot irakasleak Parisko La Salpêtrière-n ematen zituen hitzaldiak entzutera joan ohi zen eta handik jaso bide zuen nerbio-sistema, eromen eta bestelakoen aldera erakutsi zuen zaletasuna.\nGuy de Maupassantek berak ere jasan omen zituen bere bizitzan estuasun itogarri horiek guztiak; gure idazleak garaiko droga guztiak, opioa-eta, dastatu nahi izan omen zituen —zenbaitzuen idurikoz, ordea, hau ez omen da batere argi— eta haren ondorioek erro sakonak egin zituzten haren gogoan eta gorputzean. Dena den, ez omen zen eroturik hil, sifiliak —XIX. mendeko gaitzak— jota baizik, zeinak nahasmendu eta oinaze latzak eragin baitzizkion, XIX. mende bukaerako baliabide urri eta negargarriek deus gutxi ezin egin zezaketelarik.\nSar zaitez, hortaz, irakurtzaile, gau eta ilunbearen erresuman, Izaki Berria edozein zoko eta bazterretan, zuri hatz emateko prest, goaitan daukazun bitartean. Hala ere, eta gure aitzineko euskaldunengandik bildu erran-zahar hau baliaraz dezakegu amuleto gisa-edo:\nInguma, enauk beldur,\nhartzen tiat lagun;\nzeruan izar, lurrean hare,\nhek guziak kondatu arte


3 Ezagutzen ez zenituen eta ziur asko maite dituzun Telegram funtzioak Androidea\nBeharbada ezagutzen ez zenituen eta ziur asko maite dituzun Telegramen 3 ezaugarri\ndaniplay | | Android aplikazioak, Tutoretzak\nTelegram aspaldi da gure familiarekin, lagunekin eta lankideekin berriketan aritzeko bezero onenetarikoa. Segurtasuna beti izan da bere puntu indartsuenetako bat, baina ez da bakarra, aplikazioari buruz agian ezagutzen ez zenituen funtzionalitate interesgarriak biltzen baititu.\nPakomolak azaldu duen lehen Telegram funtzionalitateetako bat "Ordutegi mezua" da, interesgarria batez ere testua egun eta ordu jakin batean beste pertsona batengana iristea nahi baduzu. Bigarrena aplikazioak ohartarazteko abisua sortzea da eta hirugarrena erreprodukzio zerrenda bat sortzea.\n1 Ordutegiaren mezua\n2 Sortu abisua\n3 Sortu erreprodukzio zerrenda osoa\nErabil dezakegun funtzio bikainetako bat mezu bat programatzea da gure zerrendako edozein kontaktuetara bidaltzeko. Egin dezakegu urtebetetzea zoriontzeko, orain Gabonetako datetan edo egun berezi bat gogoratzeko zure bikotea, senidea edo laguna bada.\nTelegram-en mezu bat antolatzea nahiko erraza daIgorle bakarra edo talde bat programatu dezakezunez, bi aldeetatik funtzionatzen du. Idatzi pertsona edo taldeari bidali nahi diozun testua eta eduki sakatuta bidaltzeko botoia "Programatu mezua" eta "Bidali soinurik gabe" aukerak agertu arte.\nGarrantzitsua ez ahaztea nahi izatea onena Telegram-en abisua sortzea daHorretarako, aplikazioan eskuragarri dagoen "Gordetako mezuak" fitxa erabiltzea da onena. Mezu bat antolatzeak funtzionatuko du, baina hitzorduak, erosketa-zerrenda, opariak erosteko eta abar jakinarazteko erabilgarritasunarekin.\nLehenengo eta funtsezko gauza «Gordetako mezuak» irekitzea da, ireki Telegram aplikazioa, egin klik hiru marra horizontaletan eta egin klik "Gordetako mezuak" fitxan. Ireki ondoren gogoratzeko mezua jartzen dugu, adibidez: "Medikuaren hitzordua 8eko urtarrilaren 2021an 10: 45ean", idatzi ondoren, egin klik bidali botoian eta "Ezarri abisua" abisua jasoko duzun egunarekin eta orduarekin. mezua.\nSortu erreprodukzio zerrenda osoa\nTelegram-en oso gauza erabilgarrietako bat erreprodukzio zerrenda bat sortzea da bizkor eta erraz, hainbeste ezen abesti guztiak gure gailuan soilik edukitzea beharrezkoa izango baita. Sorkuntzarako ez da asko beharko, esku artean edukitzea eta batera aukeratzea.\nErreprodukzio zerrenda hau sortzeko abesti guztiak aukeratuEgin ondoren, bidali pertsona edo taldeari, agindutako eta guztion eskura dauden abestien zerrenda erakutsiz. Gordetako mezuetan, kontaktu batean edo sortutako talde publiko / pribatu batean sor dezakezu.\nArtikuluaren bide osoa: Androidea » Android aplikazioak » Beharbada ezagutzen ez zenituen eta ziur asko maite dituzun Telegramen 3 ezaugarri\nSamsung-ek Galaxy S21-eko lehen teaserra argitaratu du


Zappa, Vicius eta Joplin - Gasteiz - Alea.eus\nZappa, Vicius eta Joplin\nErredakzioa 2017-07-24 10:06\nLarunbatean izango da Lou Topet taldea Falerinan. / Donostia Kultura\nHiru musikarien dokumentalak ekarriko ditu Kortxeak & Krispetak zikloak; Lou Topetek eta Montaukek kontzertua eskainiko dute.\nMusika eta zinema batzen dituzten gauak dira udakoak Gasteizko Falerina lorategian. Oihaneder Euskararen Etxearen eskutik, eta aurten Filmazpit eta Zineleku proiektuekin elkarlanean, emanaldiez izarren azpian gozatzeko aukera izango da beste behin. Hirugarren ziklo honetan, Frank Zappa, Janis Joplin eta Sid Vicious 60 eta 70eko hamarkadetako musikari ospetsuak izango dira protagonista, bertako Lou Topet eta Montauk Duo taldeen kontzertuekin batera.\nArratsaldeko solasaldiek pelikula eta kontzertuei egingo diete lekua 22:00etatik aurrera, Falerinan, uztailaren 26tik 29ra. Guztiak jatorrizko bertsioan eta euskarazko azpidatziekin eskainiko dituzte.\nLehenengo saioan, hilaren 26an, Frank Zappa musikariaren topaketa intimoa ekarriko dute, argazki ezezagunen bitartez; Thorsten Schuttek zuzendutako Eat that question: Frank Zappa in his own words dokumentala eskainiko dute.\nJanis Joplin abeslari estatubatuarraren bizitzaren dokumentala ikusi ahal izango dute hurrengo egunean, hark idatzitako eskutitzak oinarri dituen lanean; AEBetako Amy Berg-ek zuzendu du Janis: Little girl blue dokumentala.\nOstiralean, berriz, hilaren 28an, Danny Garcia zinegilearen Sad Vacation: the last days of Sid and Nancy eskainiko dute. 1978an Chelsea hotelean jazotako zoritxarreko gertakari bat izango du hizpide: Nancy Spungen, Sex Pistols punk taldeko kide izan zen Sid Vicious musikariaren bikotea hilda agertu zen, eta gertakari hori izango du dokumentalak abiapuntu.\nKrispeten ostean, kortxeen gaua izango da, uztailaren 29an, zuzeneko kontzertuekin. Lou Topet eta Montauk Duo elkartuko ditu jaialdiak. Montauk gasteiztarrak bikote formatuan arituko dira (Beñat Goitia eta Jon Aranburu) ambience rocka pop gordinenarekin uztartuta. Ondoren, Lou Topet taldearen folk-rock soinuek beteko dute Falerina lorategia.


The Dark Knight — Wikiquote\nThe Dark Knight (euskaraz Zaldun Iluna) 2008ko Christopher Nolan estatubatuar zinema zuzendariaren superheroi film bat da. DC Comics komikietxeko Batman superheroiaren komikietan oinarritua dago.\n"Badira ezer logikorik bilatzen ez duten gizonak, dirua bezala. Ezin dituzu erosi, beldurtu, konbentzitu edo beraiekin negoziatu. Badira mundua sutan ikusi besterik nahi ez duten gizonak". - Alfred Pennyworth\n"Gaua ilunagoa da justu egunsentiaren aurretik. Eta zerbait esango dizuet: eguna argitzeko zorian dago". - Harvey Dent\n"Edo heroi gisa hiltzen zara, edo bilaua bihurtu zarela ikusteko bezainbeste bizitzen zara".\n"Erotasuna, ongi dakizun moduan, grabitatea bezalakoa da. Bultzada txiki batekin nahikoa da".\n"Ezarri anarkia txiki bat, aldatu jarrita dagoen ordena, eta dena kaos bihurtzen da. Kaosaren agente bat naiz. Eta badakizu zerbait kaosaz? Justua da".\n"Gustu apaletako gizona naiz; dinamita, bolbora eta gasolina gustatzen zaizkit. Eta ba al dakizu zertan duten antza? Merkeak izatean".\n"Jada ezin zara inorekin fidatu. Zerbait nahi baduzu zeuk egin behar duzu, ez al duzu uste?"\n"Labana bat zergatik erabiltzen dudan jakin nahi? Pistolak azkarrak dira, ezin dituzu... Emozio guzti horiek dastatu. Izan ere, hiltzear dagoenean jendea den bezalakoa agertzen da. Beraz, neurri batean, zure lagunak zuk baino hobeto ezagutzera iritsi nintzen ni. Nahi al duzu koldarrak zein ziren esatea?".\n"Mundu honetan bizitzeko zentzuzko era bakarra printzipiorik gabe da, eta gaur gauean zure printzipio bakarrari uko egingo diozu".\n"Orbain hauek zerenak diren jakin nahi? Nire aita alkoholikoa eta basapiztia zen. Eta gau batean ohi baino gehiago erotu zen. Nire amak sukaldeko aizto bat hartu zuen defendatzeko, aitari ez zitzaion batere gustatu, batere ez. Eta nire muturraren aurrean aiztoa sartu zion barre egiten zuen bitartean. Nigana itzuli eta esan zuen, Zergatik... Hain... Serio? Nigana etorri zen aiztoarekin. Zergatik... Hain... Serio? Aiztoa ahoan sartu zidan. Irribarre bat marraztuko dugu aurpegi horretan! Eta... Zergatik zaude hain serio?"\n"Plan bat izateko itxura al dut benetan? Ba al dakizu zer naizen? Autoen atzetik doan zakur baten modukoa naiz, ez nuke jakingo bat harrapatuko banu zer egin. Pentsatu gabe jokatzen dut".\n"Zerbaitetan ona bazara, ez ezazu sekula dohainik egin".\n"Zergatik hain serio?" (Jatorrizkoan "Why so serious?").\n"Zuk ezin duzu ni gabe bizi. Ezetz? Indar geldiezin batek objektu mugiezin batekin talka egitean hau gertatzen da".\n"- Batman! Batman! Zergatik doa ihesi? (semea)\n- Harrapatu beharra daukagulako. (Gordon)\n- Baina ez du ezer txarrik egin... (semea)\n- Gotham hiriak merezi duen heroia delako, baina ez une honetan behar duena. Beraz, jazarri egingo dugu, berak jasan dezakeelako. Ez delako heroi bat. Zaindari isil bat da, babesle begirale bat... Zaldun ilun bat". (Gordon)\n"- Esadazu, gogoratzen Barne Arazoetako Unitatean nengoenean jarri zenidaten ezizen hura? Zein zen, Gordon? (Harvey Dent)\n- Harvey, ezin dut... (Gordon)\n- Esan!... ESAN! (Harvey Dent)\n- (Ahopean) "Bi Aurpegi" zen. "Harvey Bi Aurpegi" (Harveyk erabat erretako aurpegiko ezker aldea erakusten dio)". (Gordon)\n"- Esaiozu gezurra, Gordon (honen semea pistolarekin buruan apuntatuz). Esaiozu dena ongi aterako dela. Esaiozu gezurra nik egin nuen bezala (Jokerraren erruz hiltzera zihoan neska-lagunari). Tira! (Harvey Dent)\n- Dena ongi aterako da". (Gordon)\n"- Eta alarmarena?\n- Bere lana egindakoan deuseztatzeko esan zidan nagusiak. Horrela parte gutxiago, ezta?\n- Bitxia da, niri antzeko zerbait esan zidan.\n- Inork ez daki planaren barruan dagoela, benetan planaren barruan zaudela dakizun arte". (lapurren artean)\n"- Ez utzi zortearen esku hain gauza garrantzitsua. (Rachel)\n- Ez dut hala egiten. Nire zortea eraikitzen dut". (Harvey Dent)\n"- Hiri honek kategoria gehiagoko kriminal bat merezi du, eta nik eman egingo diot. Esan zure gizonei orain niretzat lan egiten dutela. Hau nire hiria da. (Jokerra)\n- Ez dute xelebre batentzat lan egingo! (Mafiosoa)\n- Xelebrea? Zergatik ez zu pusketatan ebaki eta zakurrei bota? Mmm? Eta horrela zakur gosetu bat zein leiala den ikusiko dugu". (Jokerra)\n"- Jokerrak ni aukeratu ninduen! (Harvey Dent)\n- Hiruretan onena zinelako, zu bezain zintzoa zen norbait ere galbideratu zitekeela frogatu nahi zuen... (Batman)\n- Eta arrazoi zuen..." (Harvey Dent)\n"-Orduan, zergatik hil nahi nauzu? (Batman)\n- [Barrez] Nik ez zaitut hil nahi! Zer egingo nuke zu gabe? Berriz mafiosoei lapurtu? Ez, ez, ez! Zu... Zu nire osagarria zara. (Jokerra)\n- Diruagatik hiltzen duen zaborra zara. (Batman)\n- Ez haietako batek bezala hitz egin! Ez zara... Hala izan nahi bazenu ere. Haientzat xelebre bat besterik ez zara, ni bezala. Orain behar zaituzte, baina hala ez denean baztertu egingo zaituzte, legendun bat bezala. Haien morala, haien etika... Gezur galanta da, bizkarra erakutsi orduko ahazten dira. Munduak izaten uzten dien bezain onak bakarrik dira. Ikusiko duzu. Zailtasunak daudenean "pertsona zibilizatu" hauek denek elkar hilko dute. Ni ez naiz munstro bat. Pauso bat aurrerago noa, besterik ez". (Jokerra)\n"- Oso azkarra zarelakoan? Kontratatu zintuztenak berdina egingo du zurekin. Lehen kriminalek zerbaitengan sinesten zuten: ohorea, errespetua. Begira zeure burua. Zerengan sinesten duzu zuk, zer sinesten duzu? (bankaria)\n- Hiltzen ez zaituenak... bitxiago egiten zaituela". (Jokerra)\nOrrialdearen azken aldaketa: 27 iraila 2016, 01:48.


Egunkaria aurrera » Gaur 20 urte sortu zen ‘Egunkaria’\nEspainiako Auzitegi Nazionalak 2003an ixteko agindua eman izan ez balu, Euskaldunon Egunkaria-k gaur hogei urte beteko zituzkeen, 1990eko abenduaren 6an sortu zelako. Itxi zutenean hura zen euskarazko kazeta nazional bakarra. Eguna izan zen aurrekoa: 1937ko urtarriletik ekainera artean atera zuten, Espainiako Gerran; Eguna-ren jabetza EAJk zeukan eta dirua Eusko Jaurlaritzak jartzen zuen.\n1989ko azaroaren 1ean egin zuen lehen bilera Egunkaria Sortzen herri plataformak. Deialdi publiko eta zabala egin zuten, eta orduan sortu zen talde eragilea -gerora hiru batzordetan eratu zen-. Helburua: euskarazko egunkaria sortzea. Baita sortu ere, 11 oinarri jarrita: euskaltzalea, nazionala, baterakoia, zabala, independentea erdal komunikabideetatik, independentea erakunde publikoetatik eta alderdi politikoetatik, ez-instituzionala, diruz lagundua, militantea, profesionala eta berria.\nItxi zutenean zeukan Egunkaria-k gizartean ordura arteko harrerarik handiena; egunero, batez beste, 15.000 aleko salmenta zeukan. Jaurlaritzarekin lehen aldiz akordioa 1994an egin zuen.\nHamar lagun atxilotu zituzten\n2003ko otsailaren 20an Euskaldunon Egunkaria itxi eta hamar lagun atxilotu zituen Guardia Zibilak, Juan del Olmo epailearen aginduz: Joan Mari Torrealdai, Iñaki Uria, Txema Auzmendi, Martxelo Otamendi, Pello Zubiria, Xabier Oleaga, Xabier Alegria, Fermin Lazkano, Luis Goia (2006an hil zen) eta Inma Gomila, ETArekin harremana zutelakoan.\nHurrengo egunean bertan -otsailaren 21ean- Egunkaria-ko langileek Egunero kazeta argitaratu zuten. Lehen egunean 70.000 ale saldu zituen Egunero-k, eta Berria atera artean iraun zuen (2003ko ekainaren 21ean sortu zen Berria).\nOtsailaren 25ean, Guardia Zibilaren esku bost egun inkomunikatuta egon ostean, Torrealdai, Uria, Oleaga, Auzmendi eta Alegria baldintzarik gabe espetxeratzeko agindu zuen epaileak. Aldiz, Otamendi, Gomila, Lazkano eta Goia aske utzi zituen, bermea ordainduta. Zubiriari 72 orduz luzatu zion inkomunikazioa epaileak. Uria eduki zuten denbora gehien kartzelan: urte eta erdian -2004ko abuztuaren 2an atera zen, 450.000 euroko bermea ordaindu ondoren-.\nEpaiketaren hasiera, 2009ko abenduan; 2010eko apirilean, absoluzioa\n2009ko abenduaren 15ean hasi zen Egunkaria-ren itxiera kasuko epaiketa. Auzipetuak, bost: Joan Mari Torrealdai, Iñaki Uria, Txema Auzmendi, Martxelo Otamendi eta Xabier Oleaga.\nEpaia aurtengo apirilaren 12an jakin zen: absoluzioa denentzat, euren kontrako frogarik ez zegoela ebatzita. Javier Gomez Bermudez, Ramon Saez Valcarcel eta Manuela Fernandezek osatu zuten epaimahaia, eta aho batez hartu zuten erabakia.\nSententziaren arabera, auzipetuek ez zuten deliturik egin eta ez zuten ETArekin loturarik eduki, itxiera neurria Espainiako Konstituzioaren babesik gabea izan zen, hedabideak demokrazian oinarrizko tresna dira eta itxierarekin adierazpen askatasuna urratu zen, Egunkaria-k ez zuen “terrorismoa” goresten, akusazioak frogarik gabekoak, ahulak eta oinarririk gabeak izan dira, eta atxilotuen inkomunikazio garaian ez zen kontrol judizialik egon -torturak eta tratu txarrak jaso izana salatu zuten-.\nMaiatzaren 4an epaia behin betikoa eta irmoa bihurtu zen, AVT eta Dignidad y Justicia herri akusazioek ez zutelako sententziaren aurkako helegiterik jarri Espainiako Auzitegi Gorenean.\nAuzi ekonomikoa zabalik dago\nItxiera kasua bukatu zen arren, auzi ekonomikoak zabalik jarraitzen du. Zortzi auzipetu daude eta herri akusazioak 13 eta 26 urte arteko espetxe zigorrak eskatuak ditu haientzat, baita 235 milioi euroko isuna ere. 2003ko urrian izan zen operazioa.\nEgunkaria-ren historia argazkitan eta Egunkaria Sortzeko Taldeko 75 kideak.\n« Tortura, errealitate ezkutua Posible zelako »


MIKEL ERENTXUN - Hizlariak | Crossover Festival - Kultura - Kultura\nBadirudi Mikel Erentxunek ez duela aurkezpenik behar. Laurogeiko hamarkadaren erdialdeaz geroztik, publikoaren zein kritikaren onespena jaso du kantu benetan borobilak konposatzeko duen gaitasuna dela-eta, Diego Vasallorekin batera, Duncan Dhu taldearen buru gisa. Bakarlari lanetan 92an hasi zen, bere karrera taldearenarekin batera garatuz, eta hasiera batean arrakasta komertzial berarekin. Ez da ohikoa ibilbide luzeko artistak denbora igaro ahala punta-puntan jarraitzea, eta, dirudienez, batzuei komeniko litzaieke gogoraraztea 2010. urtean Mikelek bere ibilbideari eman zion aldaketa interesgarria Lehenik, taldearekin batera Las malas influencias izenarekin bataiatu zuen proiektuarekin, eta bi urte geroago, bi album zoragarrirekin: 24 Golpes eta Electrica PKWY. 2015ean hasi zen El Puerto de Santa Mariako trilogia grabatzen Paco Locoren estudioetan; harrezkero, bere ohiko ekoizlea da. Corazones disko bikoitzarekin inauguratu ondoren, El hombre sin sombra (2017) lanarekin jarraitu zuen eta El último vuelo del hombre bala (2019) lanarekin amaitu zuen.


2016-2017 ikasturtearen Heziketa Zikloetako emaitzak BLOGari hasiera sendoa emateko | Mondragon formación profesional\n2016-2017 ikasturtearen Heziketa Zikloetako emaitzak BLOGari hasiera sendoa emateko\n.-(e)k idatzia\t 2018-01-08 0\n“ Urte berri, garai berria, erronka berriak” lema hartu eta astindu on bat nahi diogu eman Blog honi, Mondragon Goi Eskola Politeknikoko Heziketa Zikloen txoko honi.\nAspaldiko partez oso lanpetutik ibili gara joan den ikasturtea ixten, eta berria habian jartzen, denbora luzez, baina indar berrituak gatoz, MGEPeko Heziketa Zikloetan egiten ditugun hainbat ekintzen berri emateko asmoz.\nHasteko aurreko ikasturtearen berri emango dugu, jadanik ikasle ohien inkesten emaitzak dituguenez:\nLan merkaturatze datuak direla eta, emaitzen arabera, berri pozgarriak ditugu:\nIkasleen %98 lanean dabiltza (ikasle bakar bate ez dabil lanean, eta bere erabakia izan delko, egoera pertsonala dela eta), eta %100 dagokien espezializazioan, hau da, ikasketekin guztiz lerrokatua dagoen lanean.\nInkesta 88 pertsonak batu dute eta horietako %83ak osatu dute, 8 emakumeak direlarik.\nBestetik, hona hemen 2016-2017 ikasturtearen berri ematen duen laburpen txiki bat:\n2016-17 ikasturtean 250 ikaslek formakuntza batu dute Heziketan ziklotan, honako tituluetako 14 talde desberdinetan:\n• Goi Mailako Teknikaria Mekatronika Industrialean.\n• Goi Mailako Teknikaria Diseinu Mekanikako fabrikazioan.\n• Goi Mailako Teknikaria Fabrikazio Mekanikako Produkzioaren programazioan.\n• Goi Mailako Teknikaria Sareko Informatika sistemen administrazioan.\n• Goi Mailako Teknikaria Automatizazio eta Robotika industrialean.\n• Goi Mailako Teknikaria Sistema Elektrotekniko eta Automatizatuetan.\nHorretaz gain 60 langilek (horitako 30ak ikasketak amaitu dutelarik) oferta partzial modalitatean Mekatronika Industrialean formatzen aritu dira.\nIkasketa prozesuen satisfakzioa 7,47 izan da batezbestekoa, eta graduazio tasa % 73,39, %12,84 ak ikasketak bertan behera utzi dutelarik.\nGuztira 54 ikaslek FCT praktikak egin dituzte, 35 enpresatan. Eta 34 ikaslek DUALa amaitu eta 46 DUAL praktika berriak habian jarri dira (ikasleen %42a), 23 enpresatan. Hau datu pozgarria da baita ere. Praktiken satisfakzioa 8 izan da batezbestekoa.\nHETELekin batera 4 ikaslek ERASMUS+ programan parte hartu dute , Polonia , Txekia eta Herbeeretan, eta beraien satisfakzio maila 8 izan da baita ere.\nIkasle bat Robotikako espezializazio DUAL programan sartu da. (hemen informazio gehiago).\nBestetik berrikuntzako programa desberdinetan parte hartu da, konkretuki honako hauek:\n• Automozio Tkgune.\n• Fabrika digitala eta konektatua.\n• Berrikuntza proiektuak:\n– HETELekin batera: Microfabrikzioa. BETEKU.\n– Plastikoen iniekzioa Industria 4.0an\n– 3D Printed Materials.\n– Altzairu estanpazio beroko erramintak UHSS.\nEkintzailetasuna ere landu da, hori dela eta TKNIKAko Urratsbat eta IKASENPRESA programetan parte hartu dute ikasleak,\nJarraian, eta aldi oro, zuekin izango gaituzue, gure berri emateko. Laster arte !!\nKategoriak Hezkuntza ereduaMondragon Goi Eskola PoliteknikoaMondragon Goi Eskola PoliteknikoaPraktikak: FCT-DUAL-LIP


BADATOR, BADATOR TXANPA LITERARIOA!\nUdaberriarekin batera argitaratzen dugu Txanpa Literarioa, gure ikasleen urteko uzta literarioa. Aurten, gainera, ospakizun urtea dugu, argitalpen hau hamargarren zenbakira iritsi baita. Aurki kaleratuko dugu; baina itxaronaldiak luze jo ez dezan, eta zizka-mizka moduan, hemen dituzue 10. Txanpa Literarioan agertuko diren ikasleak. Ander Etxebeste irakaslearenak dira argazkiak, ederrak bezain onak.\nJAKIN-MINA ZIURTAGIRIA JASO DUTE GURE LAU IKASLEK\nXabier Pozo Elizalde, Haizea Moreno Feito, Xabier Goia Mendia eta Iker Gonzalez Egido ikasleek Jakin-mina ziurtagiria jaso zuten apirilaren 15ean, Gipuzkoako Aldundiaren egoitzan, ikasturtean zehar Jakin-mina egitasmoaren saiotan parte hartu baitute, borondatez.\nBOLUNTARIOTZA GERTUTIK EZAGUTUZ\nDBH-3ko eta Batxilergo-1eko gure ikasleek borondatezko lana zertan den ezagutzeko aukera izaten ari dira egunotan, Gizalde boluntariotza agentziarekin elkarlanean.\nGizaldek ekintza boluntarioa suspertzea eta indartzea du helburu, hiritarrok konprometituak eta ekintzaileak izan gaitezen. Bide horretan, aholkularitza eta baliabideak eskaintzen dizkie irabazi asmorik gabeko elkarteei, eta orientazioa boluntario gisa aritu nahi duenari.\nASIER ALTUNA ZINEGILEA GUREAN\nApirilaren 7an Asier Altuna zinegilearen bisita jaso genuen Lizeoko eraikin nagusian, Ikas2deak egitasmoaren baitan. Jaurlaritzako Hezkuntza, Unibertsitate eta Ikerketa Sailak diruz lagundutako proiektu horren bitartez, lanbide desberdinak eta lan munduan euskaraz funtzionatzen duten pertsonak ezagutzeko aukera paregabea eskaintzen zaie ikastetxeei.\nAdimen Emozionalaren bidea urratzen\nAdimen Emozionalaren Bidean\nGOTZON, IBON, OLAIA ETA ZURIÑE: EGINAHALAREN ETA KONPROMISOAREN ISPILU\nLizeoko ikasle Olaia Gerendiain Ruiz de Gaunak eta Zuriñe Ruiz Muruzabalek Azkue Literatura Sari bana irabazi dute, narrazioen atalean. Olaiak, hain justu, B mailako lehen saria irabazi du, Isiltasunean lagun lanagatik; Zuriñek, berriz, atal bereko hirugarren saria, Hitzez sortutako bidaia lanari esker.\nOlaia eta Zuriñe, biak ala biak antxotarrak, eta Batxilergoko bigarren mailako eta lehenengo mailako ikasleak hurrenez hurren, hilaren 15ean jaso zituzten sariak, Euskaltzaindiaren Bilboko egoitzan.\nHari tenkatuekin lanean 4.maila (BIDEOA)\nAzken hilabete honetan LHko 4. maila hortxen aritu da mailuekin jo eta su. Horietako lanen artean hari tenkatuenak egin dituzte. Teknikaz gain, sormena eta pazientzia lantzeko lan egokia izan dela diote ikasleek. Gehienek oso pozik amaitu dute, oparitzeko ere oso polita dela esan dute. Baten batek desilusio pixka batekin ere bukatu du nahi zuena lortu ez duelako edo lortu duena ez zaiolako gustatu.\nBaina denak ados egon gara hainbat gauzetan: lanean gustura, patxadaz eta giro goxoan aritu garela esaterakoan, baita besteen lanetatik ikasi dugula esaterakoan ere.\nIKASLE HERBEHERETARRAK GURE ARTEAN\nOstiralaz geroztik, hilak 10, Herbehereetako 21 ikasle daude Lizeoko Batxilergoko lehenengo mailako beste hainbeste ikasleen etxeetan. Astebete emango dute gurean, osteguna 17ra arte, gure ikastolak Roermond hiriko Bisschoppelijk College Broekhin institutoarekin elkarlanean antolaturiko eskola trukearen baitan. Era honetara, gure ikasleek otsailean Roermondera egindako bisita itzuliko diete orain herbeheretarrek.\nAmaiera polita eman zioten martxoaren hasieran DBHko 1go mailakoek Gizarte Zientzietan bigarren ebaluazioan landutako gaiari.\nIkasleen konpetentziak garatzea oinarri duen EKI proiektuan diharduten gazteek Historiaurrea eta erromatarren garaia izan dituzte langai azken hilabeteetan Iraganaren puzzlea unitatearekin. Talde lanean arituz, eta arkeologoek egiten duten antzera garai haietako objektuen bidez gure arbasoen bizimodua berreraikiz, ikasi dute gizakiak nola bizi ziren duela milaka.\nHAUR HEZKUNTZAKO FAMILIAK ADIMEN EMOZIONALEAN TREBATZEKO SAIO TEMATIKOAK\nGure ikastolako heziketa baloreetan oinarritzen da. Gure eguneroko lanean ahalegin eta indar guztia jartzen dugu sustatu nahi ditugun baloreen lanketan. Kultura hori hobetu nahian, eta garapen emozionalak hezkuntzan duen garrantziaz ohartuta, adimen emozionalean trebatzeko formazio plana gauzatzen ari gara 2013-2014 ikasturteaz geroztik.


BIDEOA: Ixak KO teknikoz garaitu zuen aurkari georgiarra - Soraluze - Plaentxia.eus\nBIDEOA: Ixak KO teknikoz garaitu zuen aurkari georgiarra\nPlaentxia.eus 2019-03-10 18:00\nJendetza batu zen atzo gaueko boxeo jaialdia ikustera. Boxeolariek ikuskizun ederra eskaini zuten eta giroa behin baino gehiagotan lehertu zen harmailetan.\nZapatu gaueko jaialdian sei borrokaldi jokatu zituzten guztira. Lehenengo borrokaldia hamasei urtetik beherako bi boxeolariren artekoa izan zen eta, bertan, Nora Bedialauneta getxoztarra gailendu zitzaion Aroa Garcia sevillarrari.\nGaueko bigarren borrokaldian Adur Odriozola plazentziatarrak egin zuen borrokan. Gogotik ahalegindu zen Shoja Abidaren aurka, baina eibartarra gehiago izan zen borrokaldi osoan zehar, eta azkenean epaileek bere aldeko epaia eman zuten.\nOussama Hinaren txanda etorri zen gero. Beti bezela, zaleek pasio handiz animatu zuten Oussama eta honek borrokaldi ikusgarria eskaini zuen Jon Kintanilla urduliztarraren aurka. Zuen dena eman zuen plazentziatarrak eta, azkenean, garaipena eskuratu zuen.\nJulen Gallastegi Oilarra atera zen ring-era gaueko laugarren borrokaldian. Gallastegik ez zuen arazorik izan Mario Sarmiento getxoztarra mendean hartzeko. Sekulako golpe zaparradak jaurti zizkion eta nagusitasun osoz gailendu zitzaion.\nBosgarren eta azkenaurreko borrokaldia profesional mailakoa izan zen. Indarrak ahitu arte egin zuten borrokan Adam Trenado gaztelarrak (Talavera de Reyna) eta Jose Nuñez jatorri venezuelarreko boxeolariak eta, azkenean, gaztelarra nagusitu zen.\nAzkenik, gaueko hamarrak aldera iritsi zen gaueko borrokaldi nagusia, Ixa Rodriguez plazentziatarra eta Teona Piroshmanasvili georgiarraren artekoa. Konbate borrokatua izan zen baina Ixa etengabe gailendu zitzaion Teonari. Bi aldiz bota zuen lurrera georgiarra, eta ietan altxatu bazen ere, bere entrenatzaileak toaila jaurti zuen ring-era eta hortxe amaitu zen borrokaldia. Ondorioz, Ixak KO teknikoz lortu zuen profesional mailako bere hirugarren garaipena. Orain arte ibilbidean, profesional mailako hiru borrokaldi jokatu ditu eta hirurak irabazi.\nJaialdiak iraun zuen bi ordu eta erdi inguruan, giroa beroa izan zen armailetan, batez ere ring-ean plazentziatarrak izan zirenean. Gainera, herriko mutil koadrila batek zenbait euskal kantu kantatu zituen hooligans estiloan - Txoriak txori, Itsasontzi baten... - eta horrek are gehiago berotu zuen giroa.


Klima aldaketaren aurkako haren ekintza plan politikoaren baitan, EH Bilduk proposamen bat eramango du instituzio guztietara larrialdi klimatikoaren deklarazioa onar dezaten eta, horri jarraiki, politika publikoak egokitu ditzaten klima aldaketaren kontra egiteko eta haren efektuak saihesteko. Gasteizko Legebiltzarrean jada erroldaturik dago ekimena eta koalizioak berdin egingo du Iruñeko Parlamentuan, udaletxe guztietan eta batzar nagusietan. Proposamenak, besteak beste, dei egiten du klima aldaketaren aurkako mugimenduak irailerako deitu dituen nazioarteko mobilizazioekin bat egitera.\nEdonola ere, datozen hamarraldietan erronka politiko eta sozial nagusia izango den larrialdi egoeraz kontzientziatzetik harago, EH Bilduren ekimen honen helburu nagusia karbonogabetze prozesua 2040. urtera aurreratzeko moduko plangintza eta politikak abiatzea da. Mikel Otero legebiltzarkideak adierazi duenez, “Europak 2050. urterako karbono isurietan neutroa izatea du helburu, hau da, klima aldaketa eragiten duten berotegi efektuzko gasen isuria zeroraino murriztea, baina gero eta gehiago dira data hori aurreratu beharraz ohartarazten ari diren adituak, 2050 beranduegi izango delakoan”. Euskal Herrian, gainera, “kontrako norabidean goaz”, salatu du Oterok. Izan ere, “argitaratu diren azken datuen arabera, 2016tik 2017ra berotegi efektuzko gasen isuria %5,5 igo zen EAEn eta %3,8 Nafarroan; datuak, beraz, oso kezkagarriak dira, helburua karbono neutraltasuna lortzea delako eta, eszenatoki horretara hurbildu beharrean, urruntzen ari garelako”.\nEH Bilduko legebiltzarkideak azaldu duenez, “ekimen honen bitartez egoeraren larritasuna aitortzea dugu helburu, Larrialdi Klimatikoari behar besteko arreta ipintzeko asmoarekin, aurrerantzean politika publiko guztiak Larrialdi Klimatiko egoeraz kutsa daitezen. Gure ustetan, ipar orratza ahalik eta azkarren karbono isurietan neutroa izango den Euskal Herri baterantz begira jarri beharrean gaude, eta horretarako ezinbestekoa da eraldaketa azkar eta eraginkorrak egitea. Prozesu honek gure jendartean inplikazio anitz eta sakonak ekarriko ditu, bai ehun produktiboan, bai mugikortasunean, bai lurralde antolamenduan eta abar, horregatik deritzogu pausu azkar eta eraginkorrak ematea ezinbestekoa dela”.


by Diego Agrimbau Diego Garavanno\nby Diego Agrimbau Diego Garavanno Virginia Pérez Alonso\nMundu oso bat adieraz lezake egun baten kontaketak. Bi mundu elkartze ditu hemen 1944ko abuztuaren 7ak. Bi mundu, eta 36ko gerrak desegindako familia bat: aita, Martin, Venezuelako oihanean dabil lanean, eta giza haragiarekin zaletu den tigre baten ehizan abiatu da gaur; semea, Martintxo, Lapurdiko Larresoron bizi da gainerako senideekin aterbeturik, eta tanke nazien joan-etorriak zaintzen ditu bere lagunekin batera, jakin gabe. Aita-semeen eguna kontatzen zaigu paraleloan, eta tragediaren zantzuak sumatuz doa pixkanaka irakurlea, xehetasunekiko ardura berezia eta hizkuntzaren menderatze harrigarria erakusten dituen nobela labur baina sakon honetan.\nby Alain-Fournier Monika Etxebarria Ariznabarreta\nMeaulnes handia frantsesezko eleberri irakurrienetakoa da (1913az geroztik 5 miliotik gora ale saldu dira poltsikoko edizioan), klasiko bihurtua. Ehunka nerabe identifikatu dira heroi idealista, zoritxarreko eta abenturazale horrekin, eta harekin amets egin. Oroimenean gorde dituzte herriko eskolako eszenak, gaztelu miresgarri baten aurkikuntza edo neska maitatuaren agerpena eta galera. Baina liburua irakurterreza bada ere, eta maiz gazteentzako irakurgai gisa gomendatzen den arren, horrek ez du ezertan mugatu lanaren irakurle mota, eta ez da inola ere oztopo irakurketa konplexuago baterako. Nagusiki nerabe batek nerabeentzat idatzitako nerabe historia bat bada ere, baditu hainbat elementu edo alderdi eleberrigintzaren joera garrantzitsuekin lotzen dutenak.\nby Antton Dueso Alarcón Miel Anjel Elustondo Etxebarria\nGandor gorriko Punki oilartuarekin, ohiko haur-gazte literaturatik at, ikasleei benetan interesgarri zaizkien gaietan murgilduko gara\nby Antton Dueso Alarcón Miel Anjel Elustondo Etxeberria\nby John Andueza Altuna\nby Alvarez Enparantza Jose Luis


Ormes (Aube) - Wikipedia, entziklopedia askea.\nAllibaudières, Arcis-sur-Aube, Champigny-sur-Aube, Le Chêne, Pouan-les-Vallées eta Villette-sur-Aube\n93 (%51.7) 88 (%48.9)\nOrmes Frantziako udalerria da Aube departamenduan dagoena, Ekialde Handia eskualdean. 2013an 203 biztanle zituen.\n2007an Ormes udalerrian erroldatutako biztanleak 197 ziren. Familiak 84 ziren, horien artean 20 pertsona bakarrekoak ziren (20 bakarrik bizi ziren emakumeak eta 20 bakarrik bizi ziren emakumeak), 36 seme-alabarik gabeko familiak ziren eta 28 seme-alabak dituzten bikoteak ziren.\n2007an 91 etxebizitza zeuden, 84 familiaren etxebizitza nagusia ziren, 3 bigarren erresidentzia ziren eta 4 hutsik zeuden. Etxebizitza guzti hauek 91etxeak ziren. 84 etxebizitza nagusietatik 77 bere jabearen bizilekua ziren eta 7 alokairuan okupaturik zeuden; 1ek bi gela zituen, 6 etxek hiru zituzten, 18 etxek lau zituzten eta 59 etxek bost zituzten. 69 etxek euren parking plaza propioa zuten azpian. 25 etxetan ibilgailu bat zegoen eta 51 etxetan bat baino gehiago zituzten.\n2007an lan egiteko adina zuten pertsonak 127 ziren, horien artean 92 aktiboak ziren eta 35 inaktiboak ziren. 92 pertsona aktiboetatik 86 lanean zeuden (49 gizon eta 37 emakume) eta 6 langabezian zeuden (2 gizon eta 4 emakume). 35 pertsona inaktiboetatik 12 erretiraturik zeuden, 7 ikasten zeuden eta 16 "bestelako inaktibo" gisa sailkaturik zeuden.\n2009an Ormes udalerrian 85 unitate fiskal zeuden, 201 pertsonek osaturik. Pertsona bakoitzeko diru-sarrera fiskalaren mediana urteko 18.875 euro zen.\n2000. urtean Ormes udalerrian 15 nekazaritza-ustiategi zeuden, 918 hektarea erabiltzen.\nMultimedia: Ormes (Aube)\nBNF: 15246364j (data)


Bassinhac - Wikipedia, entziklopedia askea.\nMarc MAISONNEUVE (2014-2020)\n45° 19′ 14″ N, 2° 24′ 21″ E / 45.320555555556°N,2.4058333333333°E / 45.320555555556; 2.4058333333333Koordenatuak: 45° 19′ 14″ N, 2° 24′ 21″ E / 45.320555555556°N,2.4058333333333°E / 45.320555555556; 2.4058333333333\nChampagnac, Jaleyrac, Méallet, Sauvat, Veyrières eta Ydes\nBassinhac (okzitanieraz Bassinhac, frantsesez eta ofizialki: Bassignac) Okzitaniako udalerri bat da. Administratiboki Frantziako Cantal departamenduan dago, Auvernia-Rhône-Alpeak eskualdean. 2013an 233 biztanle zituen.\n2007an Bassignac udalerrian erroldatutako biztanleak 227 ziren. Familiak 88 ziren, horien artean 20 pertsona bakarrekoak ziren (8 bakarrik bizi ziren gizonak eta 12 bakarrik bizi ziren emakumeak), 32 seme-alabarik gabeko familiak ziren, 32 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 236 etxebizitza zeuden, 93 familiaren etxebizitza nagusia ziren, 124 bigarren erresidentzia ziren eta 19 hutsik zeuden. 230 etxeak ziren eta 5 apartamentuak ziren. 93 etxebizitza nagusietatik 76 bere jabearen bizilekua ziren eta 17 alokairuan okupaturik zeuden; 1ek bi gela zituen, 18 etxek hiru zituzten, 31 etxek lau zituzten eta 43 etxek bost zituzten. 55 etxek euren parking plaza propioa zuten azpian. 39 etxetan ibilgailu bat zegoen eta 42 etxetan bat baino gehiago zituzten.\nBassignac udalerriko biztanleria-piramidea 2009an .\n2007an lan egiteko adina zuten pertsonak 150 ziren, horien artean 108 aktiboak ziren eta 42 inaktiboak ziren. 108 pertsona aktiboetatik 103 lanean zeuden (62 gizon eta 41 emakume) eta 5 langabezian zeuden (3 gizon eta 2 emakume). 42 pertsona inaktiboetatik 16 erretiraturik zeuden, 9 ikasten zeuden eta 17 "bestelako inaktibo" gisa sailkaturik zeuden.\n2009an Bassignac udalerrian 84 unitate fiskal zeuden, 207 pertsonek osaturik. Pertsona bakoitzeko diru-sarrera fiskalaren mediana urteko 12.893 euro zen.\n2007an zeuden 9 komertzioetatik, 1 erauzte enpresa zen, 1 bestelako produktu industrialen fabrikazioko enpresa zen, 2 eraikuntza enpresak ziren, 1 ibilgailuen saltze eta konpontze enpresa zen, 1 ostalaritza eta jatetxe enpresa zen eta 3 zerbitzu enpresak ziren.\n2000. urtean Bassignac udalerrian 11 nekazaritza-ustiategi zeuden, 486 hektarea erabiltzen.\nSauvat (2,7 km)\nVeyrières (3,1 km)\nYdes (4,2 km)\nChampagnac (4,6 km)\nArches (6,4 km)\nJaleyrac (6,4 km)\nSourniac (6,8 km)\nMéallet (7,0 km)\nAuzers (7,0 km)\nSérandon (7,4 km)\nLe Monteil (7,5 km)\nWikimedia Commonsen badira fitxategi gehiago, gai hau dutenak: Bassinhac\nOrriaren azken aldaketa: 1 otsaila 2019, 18:43.


Nogen Santurtziko Serantes Kultur Aretoanen Santurtzin - Serantes Kultur Aretoa\nHasiera > Albisteak > Nogen Santurtziko Serantes Kultur Aretoanen Santurtzin\nNogen Santurtziko Serantes Kultur Aretoanen Santurtzin\nEusko Jaurlaritzako dekretu berriaren ondorioz, Serantes Kultur Aretoak berriro emango ditu baina hiru zine-geletan ostegunetik igandera, 17:30ean eta 20:00etan.\nEra berean, Casa Torre jauregiak ohiko ordutegia berreskuratuko du eta beraz, Erakusketa Gela 9.00etatik 14:00etara eta 18:00etatik 21:30era egongo da zabalik.\nHorrez gain, Serantes Kultur Aretoan ekainean honako programazio hau izango dugu:\nEkainaren 4an 19:00etan Jose Antonio Agirre Lehendakariaren gorabeherak ezagutuko ditugu “De Gernika a Nueva York, pasando por Berlin” antzezlanean. Patxo Telleria da gidoiaren idazlea, Fernando Bernués zuzendaria eta Iñaki Rikarte protagonista nagusia. Gainera, Iñaki Salvadorrek konposatutako soinu-banda zuzenean entzun ahal izango da emanaldian.\nEkainaren 11an, 20:00etan NOGEN rock-pop talde euskalduna izango dugu “Under Alt” bere azken lana aurkezteko. Sarreraren prezioa: 18 euro.\nSKAk bat egin nahi du herri honetan Harrotasunaren Eguna ospatzeko egingo diren ekitaldiekin, eta horretarako gaiarekin zuzenean lotutako film bat eskainiko du: “Las aventuras de Priscilla: La reina del desierto”. Emanaldia ekainaren 27an izango da, 20:00etan. Photocall eta guzti prestatuko dugu eta sarrera 6 eurotan salduko da.\nAzkenik, jakinarazten dizuegu Serantes Kultur Aretoak inkesta bat egingo duela bazkideon iritzia jasotzeko. Besteak beste, jakin nahi dugu zein egun eta ordutegi dituzuen nahiago eszena-arteen emanaldiak ikusteko, datorren denboraldian kontuan hartze aldera.\nSanturzine Jaialdia bederatzigarren ediziorako film laburren bila dabil


Ikastetxeak | Ezkurdi\nAdin desberdinetara egokituta dauden (haur hezkuntza, lehen hezkuntza eta bigarren hezkuntza) ikasleentzako jarduerak bisita didaktiko gidatuaren barruan hauek dira:\nErle eta eztiaren gela:\nErlauntza modernoa: Etxea eta babeslekua. Estruktura eta zatiak, argizari abaraskak, hexagonoa.\nErlezainaren lana mendian: erlauntzak Nafarroan, lore eta lan egutegia, lan tresnak.\nEztia: Lorea meliferoa, nektar eta polena, erlauntzetako ezti abaraskak, eztiaren ateratze eta ontziratze prozesuaren erakusketa, zentrifugazioa. Eztia, jatorria eta kolore desberdinak, textura eta zaporeak.\nErlea: Polinizazioa eta bere garrantzia ekosistema eta biodibersidadean, Biologia, langileak, erlemandoak, erreginak, jokaera sozialak, funtzio eta lana desberdinak erlauntzaren barruan, metamorfosia.\nMuseoa: Gizakiak eta erleen arteko erlazioa denboran zehar. Harkaitz arte paleolitikoa, ezti biltzaileak, neolitikora bidea ohizko erlauntzetan, Nafarroako erlauntza tradizionalen tipologia, ohizko kandelategia, eztia lortzeko ohizko moduak (prentsaketa, dekantazioa), erlezaintza modernoaren hasiera.\nEzti dastaketa: Zapore derberdinak, texturak, koloreak... Nafarroako lore jatorri desberdinak estimatzeko azalpenekin batera.\nEltso 50 bizilagun dituen eta Ultzamako bihotzean dagoen herri txiki eta lasaia da. Ingurugiroa oso atsegina da hamaiketakoa jateko, plazan jolasteko edo frontoian aterpea bilatzeko eguraldi txarra egiten badu.\nOrgiko hariztia 2 kilometrotara dago. Hariztia bisitatzeko eta bailarako beste ekintzak egiteko eskeintzen dira.\nOrdutegia: Astelehenetik ostiralera 10:00etatik aurrera.\nLuzapena: 1 ordu eta 15 minutu gutxi gorabehera.\nPrezioa: Haur bakoitzeko 2,50 euro + BEZa.\nGutxi gora behera 100 ikasle arteko taldeak antolatu daitezke. Bisita museoaren barruan egiten da. Urte osoan irekitzen dugu.


Trantsizio Santua | Grupo Arqueología Social\n23 noviembre, 2016 24 noviembre, 2016 / Wu Ming\nOrain dela egun gutxi batzuk Pakito diktadorearen heriotzaren urteurrena izan zen eta egun horietan, ohitura izaten den bezalaxe, urte haietan gertatu zenaren inguruko kontakizuna berriz ere errepikatu egin ziguten prentsan. Aurten, La Sexta kateak Suarezek errepublikaren inguruko erreferenduma nola saihestu zuen kaleratu egin zuen.\nAdolfo Suárez (1995eko elkarrizketa) (iturria: La Sexta).\nUrte luzez, Frankismo eta Trantsizio garaiko ikerketa historiografiko garrantzitsuenek antzeko diskurtsoa defendatu izan dute: besteak beste, prozesuan “errege kanpetxanoak” izan zuen paper zuzendaria eta elite txiki batzuen borondate erreformista zintzoa azpimarratzen ziren “demokrazioarako” ezinbesteko giltza bezalaxe. Gainera, beste faktore batzuei garrantzi erabakigarria ematen zitzaien, hala nola, Espainian egondako aldaketa ekonomiko sakonak, “klase ertain” moderatuaren existentzia eta oposizioaren (hau da, gorri arriskutsuen) bigarren mailako papera. Erregimenaren historiografia ofizialak kontakizun mitiko eta apaingarriz betea eraikirik zuen, Trantsizioa “baketsua”, “eredugarria” eta beste herrialde batzuetara esportagarria zela argudiatuz.\nJuan Carlos I.a, estatu-buru (iturria: El País).\nBaina azkeneko urteetan, oposizioari bere papera behingoz errekonozitzen dioten lan akademikoak publikatzen joan dira, orain arte leporatu zitzaion oztopo edo traba izaera deuseztatuz.\nAldi berean, kaleetan, 78ko erregimenaren aurkako iritzia handitzen joan da. Lan akademiko hauetan, Trantsizioaren izaera gatazkatsua errekonozitu egin da. Carme Molinero, Pere Ysàs, Xavier Domenech (podemita), Pau Casanellas, Ferran Gallego edo bestelako ikertzaileek hala defendatzen dute behinik behin.\nBartzelona, 1976 (iturria: HistoriaSiglo20).\nPako (gixajoa!) hil eta gero, Arias Navarrok eta Fragasaurioak, -erregearen laguntzaz, jakina- Francorik gabeko Franquismoa izendatu zen proiektua ezartzen saiatu ziren, esan nahi baita, diktadurari azaleko zenbait erreforma eginez diktadura bera mantentzea helburu zuen saiakera burutu zuten. Saiakerak gutxi iraun zuen ordea, 1975ko abendutik 1976ko ekainera bitarte.\nOposizioaren mobilizazio olatuak (Gasteizeko urtarriletik martxora bitartekoak bereziki) izan ziren franquismoaren legitimitatea higatu egin zutenak, saiakera erreformista kale eginaraziz. Eta are gehiago, Suarez gobernura ailegatu zenean, antifrankismoaren presioak neurri demokratizatzaileak hartzera behartu zuen, nahiz eta hura ere bere aurrekoak bezain frankista zen.\nHistoriografian Trantsizioan haustura politikorik izan zen edo ez oraindik eztabaidagai da. Halakoa edo bestelakoa izan, argi dagoena da prozesua oposizioak baldintzatu egin zuela. Eta oposizioa mota ezberdinetako “gorri-separatistek” osatzen zuten: PCEko errebisionista-carrillistek, kristau aurrerakoiek, … Euskal Herrian bereziki garrantzitsuak izan ziren sektore erradikalenak: ezker muturrekoak (letra zopa ulergaitza osatzen zuten alderdi txino eta trotskoak) eta ezker abertzalea.\nGasteiz, 1976 (iturria: La H/historia en la memoria).\nOrokorrean langile mugimenduak izan zuen protagonismo nagusia. Langile Komisioetan bildutako proletalgo berriak, lan arloko aldarrikapenak defendatzeko greba ugari egin zituen, eta aldarrikapen horiexek izan ziren mugimenduaren motor nagusia, baina pixkanaka, beste aldarrikapen batzuk gehitzen joan ziren: elkartasuna (lehendabizi), nazio auzia eta amnistia (beranduxeago) bezalako aldarrikapenek gatazka soziala lan mundutik arlo politikora -eta lantegitik kalera- eraman zuten.\nBaina oposizioak diktadura eraisteko ahalmena izan zuen arren, ez zen bere proiektu propioa ezartzeko gauza izan. Oposizioko indarrek diktadura eraisteaz gain kapitalismoa ere eraitsi zuten, baina ez zen posible izan. Batzuek horren erantzukizuna PCEren traizioari leporatu zioten. Batek daki zer gertatuko ote zen Carrilloren alderdiak ausartago jokatu izan balu!\nantifrankismoa, frankismoa, trantsizioa\n← Donostia 2016: capital cultural sin palETA de colores\n“Por una joven arqueología crítica” →